Global.me - Haukiputaan lukio - Oulun kaupunki\nGlobal.me projekti on AIESECin järjestämä ja toteutti keväällä 2009 lukiokurssin, jonka pyrkimyksenä oli auttaa opiskelijoita pärjäämään globaalissa maailmassamme. Kurssin toteuttivat 12 ulkomailta saapuvaa harjoittelijaa yhdessä asiantuntijoiden kanssa.\nGlobal.me -kurssin opettajina toimivat AIESEC:n kansainvälistä vaihtoa suorittavat ulkomaalaiset harjoittelijat, jotka olivat myös suunnitelleet käsiteltävät aiheet yhdessä asiantuntijoiden (mm. Pakolaisapu, Plan Suomi Säätiö, Reilun kaupan puolesta Repu ry, UNICEF ja YK-liitto). Haukiputaalla kurssin opettajina toimivat Mr. Finley Gana Kamerunista, Ms. Stephanie Sauter Sveitsistä sekä Ms. Pan Yin Kiinasta. Kommunikaatiokielenä kurssilla käytettiin englantia.\nKurssin pääteemoja olivat:\nihmiskauppa, prostituutio, terrorismi\nuskonnolliset, taloudelliset ja sosiaaliset erot\nkulutus ja köyhyys\npakolaiset ja sodat\nAiheita käsiteltiin vapaamuotoisesti mm. pelien, videoiden ja keskustelujen avulla. Lisäksi kurssilla käytettiin verkkosivustoa, jonka kautta suoritettiin erilaisia tehtäviä sekä keskusteltiin muiden osallistujakoulujen opiskelijoiden kanssa.\nOpiskelijoiden antaman palautteen mukaan kurssin suorittaminen avarsi maailmankuvaa ja auttoi ymmärtämään ympäröivää maailmaa. Vaikka monet aiheista olivat raskaita, kevensivät kurssia hauskat harjoitukset ja mukavat opettajat. Pienessä ryhmässä englannin harjoittelu oli tehokasta. Verbaalisen kielitaidon lisäksi opittiin myös kehonkieleen liittyviä kulttuurieroja.\nFacebook: "Global.me Project 2009 - OULU (Finland)" ja "Global.me Project 2009 (Finland)


Neanomat: toukokuuta 2015\nLähettänyt Nea / Neanomat klo 20.54 4 kommenttia:\nVauvauutiset kaveripiirissä saavat aina sormet syyhyämään käsitöiden pariin. Kaverin pojalle valmistui jo maaliskuussa lahjaksi pallo. Tänään viimein pääsin viemään lahjan ja ihastelemaan nuorta herrasmiestä.\nLangaksi valikoitui seiskaveikka, sillä sitä oli valmiiksi kotona kirkkaissa väreissä. Halusin tehdä pallosta värikkään ja iloisen näköisen, jotta sitä olisi pienen ihmisen kiva katsella. Kokoa pallolle tuli melkoisesti, joten siinä mielessä ohuempi lanka olisi saattanut olla perusteltua. Vanun joukkoon laitoin pari kulkusta, jotka kyllä kilisevät yllättävän hyvin. Testailin ensin niin, että laitoin kulkuset suklaamunan muoviseen sisukseen, mutta lopputuloksena oli enemmän kolinaa kuin kilinää.\nHyvän ja selkeän ohjeen löysin Johkunlaiset askareet -blogista.\nLanka: 7 veljestä 112 g\nYhdistin palat langan ja neulan kanssa. Hieman nuo ompeleet näkyvät, kun käytin ainoastaan valkoista lankaa palojen yhdistämiseen. Onnistuin ilokseni kokoamaan pallon niin, ettei missään kohtaa tule samanvärisiä paloja vierekkäin. Palloa kasatessa pelkäsin koko ajan, että homma kosahtaa loppumetreillä. Hahmottaminen ei ole mun vahvimpia puolia, joten käytin kasaamiseen melkoisen määrän pähkäilyä ja järkeilyä. Jollekin toiselle tuo olisi varmasti ollut huomattavasti helpompi homma. :D\nToivottavasti pallo tuo iloa saajalleen, kunhan poika hieman kasvaa. Tällä hetkellä pojalla ja pallolla ei kovin paljoa kokoeroa olekaan. :)\nLähettänyt Nea / Neanomat klo 20.15 4 kommenttia:\nLähettänyt Nea / Neanomat klo 20.10 4 kommenttia:\nLähettänyt Nea / Neanomat klo 19.55 5 kommenttia:\nLähettänyt Nea / Neanomat klo 21.25 5 kommenttia:\nMeillä ei nukuta koskaan pitkään. Ei edes vapaapäivinä. Tänään olikin hyvää aikaa heti aamusta istahtaa hetkeksi ompelukoneen ääreen ja tuunata viimein tytölle kirpparilta pari viikkoa sitten löytyneestä t-paidasta kesämekko. Tai fanimekko tuo taitaa oikeastaan olla.\nTyttö fanittaa kovasti Haloo Helsinkiä ja etenkin Elliä. Eikä siinä, kyllä itsekin tykkään bändistä kovasti ja levyt soivat autossa ahkerasti. Tyttö osaakin monta biisiä ulkoa ja vei levyn päiväkodin levyraatiinkin. Joululahjaksi saamansa kitaran ja mikrofonin kanssa neiti matkii musiikkivideon tahdissa Elliä ja laulaa mukana. Niinpä kirpparilta löytynyt Haloo Helsingin t-paita olikin varsinainen löytö. (Kiitos vaan Marikalle, että heitit tuon tuunausidean. En ois itse välttämättä tajunnut.)\nPaita oli s-kokoa ja melko kapeaa mallia. Pääntie oli valmiiksi passelin kokoinen, joten leikkasin ainoastaan hihat pois ja kavensin aavistuksen verran kainaloiden alta. Vähän mustaa resoria kädenteille ja sepä oli siinä. Nopeasti valmista ja neiti tykkää. Nyt pitäisi kuulemma päästä keikalle. :)\nLähettänyt Nea / Neanomat klo 9.45 3 kommenttia:\nTunnisteet: kirpparilöydöt, lapselle, ompelu\nTyttö on ollut koko viikon ihan täpinöissään lähestyvästä äitienpäivästä. Päiväkodissa on toki askarreltu lahjat jo hyvissä ajoin ja tuolla se keittiössä odottaa huomista, että päästään lähemmin tutkailemaan.\nEilen askarreltiin mummeille kortit/lahjat, joihin idea löytyi Facebookista Lasten kanssa askartelevan ideapankista (josta muuten löytyy hurjasti hyviä vinkkejä). Tämä oli helppo toteuttaa parista vessapaperirullasta. Tyttö valitsi itse värit perhosiin ja liimaili osat yhteen sekä koristeli tarroilla. Perhoset saivat nimetkin: Hymy ja Äkä.\nHymy ja Äkä\nTyöviikko oli jälleen melko kiireinen ja väsyneenä kotiin tullessa olikin mukava löytää ylläripostia sny:ltä. Kuoresta löytyi hauska Pikku Myy -kortti, jonka sisällä on labyrinttitehtävä ipanalle, sekä kivoja tarroja. Tarrat tulivatkin tarpeeseen, sillä suurin osa olemassa olevista tarroista on nyt liimattu noihin perhosiin. :D Nyt päästään taas askartelemaan lisää. Suuret kiitokset päivän piristyksestä!\nTänään vietän rentouttavaa päivää ihan itsekseni. Aion pyöräyttää jonkun ihanan juustokakun huomiseksi, tehdä käsitöitä ja vain olla möllöttää kaikessa hiljaisuudessa. Ehkä otan päikkäritkin, kun siihen kerrankin on mahdollisuus.\nLähettänyt Nea / Neanomat klo 9.25 2 kommenttia:\nTunnisteet: askartelu, SNY kevät 2015\nLähettänyt Nea / Neanomat klo 20.06 8 kommenttia:\nTänään on taas marttailtu pitkästä aikaa. Ulkona satoi vettä kaatamalla, joten mikäpä oli askarrellessa mukavassa ja ennen kaikkea samanhenkisessä porukassa. Marttakulmassa oli kuivaa ja lämmintä ja kahviakin sai. :) Tällä kertaa askartelimme kahvipusseista. Luulin keränneeni kunnon läjän pusseja ja kaveri toi mulle niitä töistä, mutta yllätyin, kuinka paljon niitä lopulta tarvitaan. Onneksi sain vielä säkillisen pusseja kotiin, ettei homma tyssää alkuunsa. Nyt sitten kaikki tutut ja kylänmiehet jemmaamaan mulle pusseja, että pääsen harrastamaan.\nPari vuotta sitten olen jossain kerhossa tehnyt kahvipusseista pannunalusen vahtien samalla toisella silmällä, ettei tuolloin alle 2-vuotias ipana tuhraa kaikkea ympärillä olevaa sormivärillä. Sen jälkeen en ole kahvipusseihin koskenut askartelumielessä. Lähtötaso oli siis lähes nollassa. Kahdessa ja puolessa tunnissa sain punottua kolme ruutua.\nSukkapuikot olivat hyvä apu punomiseen, mutta valmiit ruudut aion siirtää puisille varrastikuille odottamaan yhdistämistä. Tehdessä tulee käytettyä sen verran voimaa noiden suikaleiden kiskomiseen, että puiset tikut saattaisivat napsahdella poikki.\nEnsimmäisenä tavoitteena on tehdä säilytyskori/kassi kaiken maailman mainoksille ja keräyspaperille, jota postiluukusta puskee solkenaan. Toki oveen voisi viimein laittaa myös sen "ei mainoksia" -tarran. Varmasti silti korille olisi käyttöä. Tahtoisin myös oppia kohdistamaan kuvioita jotenkin järkevästi. Nythän nuo ruudut näyttävät melkoiselta sillisalaatilta. Mutta kaikki aikanaan. Jospa ensin ottaisi tekniikan haltuun.\nOmpelukonetta en uskalla näihin kahvipussitöihin käyttää, sillä pelkään sen hajoavan. Onneksi on muitakin tapoja yhdistää pussit. Pakko myöntää, etten ehkä ihan heti olisi uskonut innostuvani moisesta puuhasta, mutta näköjään näpertelijä on aina näpertelijä, oli materiaalina mikä tahansa. Uuden oppiminen on mahtavaa!\nLähettänyt Nea / Neanomat klo 20.58 Ei kommentteja:\nTunnisteet: askartelu, kahvipussit\nVapputunnelmia ja lankalaihiksen jatkuva takapakki\nAlkuvuosi on hurahtanut sellaista vauhtia, että vappu(kin) pääsi yllättämään. Melko pienin ponnistuksin sitä meillä vietettiin. Töissä oli todella kiireinen viikko ja väsymys oli eilen aivan uskomattomissa mittasuhteissa. Perunasalaatin ainekset ovat edelleen jääkaapissa jatkojalostusta vailla, enkä jaksanut puhaltaa kuin yhden ilmapallon. Mutta onneksi tyttö pääsi vapun tunnelmaan päiväkodissa ja illalla isänsä kävi tuomassa kätyri-ilmapallon, josta riittää riemua moneksi päiväksi. Kieltäydyn siis tuntemasta huonoa omatuntoa siitä, ettei tänä vuonna nurkat notku serpentiineistä ja palloista, eikä munkkien käry ole vallannut asuntoa. Meidän vappu on tänä vuonna pienimuotoinen.\nPäiväkodin vappujuhlaan sai pukeutua naamiaisasuun ja siitä käytiinkin viikon mittaan monta keskustelua. Tyttö halusi olla Nelli Nuudelipää. Helppo homma, ajattelin, ja suuntasin kangaskauppaan haaveissa puna-valkoraidallinen trikoo. Vaan eipä sitä ollutkaan valikoimissa. Oli vain pystyraitaa ja sekin joko vaaleanpunaisena tai oranssina. Ou nou! Onneksi marketista löytyi naisten pitkä yöpaita sopivassa värissä. Siitä sitten saksimaan ja ompelemaan mekkoa, jotta tyttö saa pukeutua niin kuin haluaa. Viikon mittaan mieli muuttui huolestuttavan monta kertaa. Vielä edellisenä päivänä tyttö oli kertonut päiväkodissa pukeutuvansa Peppi Pitkätossuksi. Myös keiju, koira ja kissa vilahtivat välillä keskusteluissa. Onneksi aamulla oli kuitenkin Nelli-fiiliksissä ja mekko pääsi käyttöön. Mekko on ommeltu Ottobren Free Stars -kaavalla.\nLankalaihiksen takapakki se vain jatkuu jatkumistaan. Jotain on sentään tullut neulottuakin, mutta mattojen virkkaaminen ja ompelu ovat olleet huhtikuussa suuremmassa osassa. Nyt onkin parit sukat jo suunnitteilla ja on tässä jotain sentään valmistunutkin, vaikkei niitä vielä voi julkaista. Kunhan lahjat ja muut yllärit pääsevät oikeille omistajilleen, voi kuvia laittaa tännekin. :)\nMaaliskuun tilanne: 10,759 kg\nHuhtikuussa saatu/ostettu: 550 g\nHuhtikuussa käytetty: -96 g\nTilanne huhtikuun lopussa: 11,213 kg\nApua! Mä olen kohta takaisin lähtöpisteessä. Ja ylikin.\nNyt on etsinnässä joku kiva kesäinen huivimalli kummipojan rippijuhlia varten. Kengät mulla on jo, mikä jo itsessään on melkoinen ihme. Mekostakin on idea, kun vain kangas löytyy. Päätin rohkaista mieleni ja ommella itselleni mekon, sillä vaatekaupoissa ramppaaminen ja sovitteleminen eivät kuulu lempipuuhiin. Mutta huivi pitäisi vielä tehdä. Ravelry on toki täynnä ihania malleja ja valinnanvaikeus on valtava. Kaikki malli- ja lankavinkit otetaan kiitollisina vastaan. Vink vink. ;)\nLähettänyt Nea / Neanomat klo 8.17 1 kommentti:


Suomalaisten alkuperäislammasrotujen villan hyödyntäminen tuotemuotoilussa\nPietilä, Suvi (2019)\nPro gradu (14.08Mt)\nPro gradu -tutkielmassani tutkin suomenlampaan, kainuunharmaksen ja ahvenanmaanlampaan villan hyödyntämistä tuotemuotoilussa Tex-Inno ry:n stipendin rahoittamana. Tutkimusmenetelmiä oli kolme: haastattelu, materiaalitestaaminen ja konstruktiivinen tutkimus. Tutkielman motiivina oli selvittää suomalaisten alkuperäislammasrotujen villan mahdollisuuksia tuotteiden materiaalina.\nHaastattelin kahdeksaa villa-alan asiantuntijaa aina lampurista kehräämötyöntekijään ja villatuotteita valmistavaan yrittäjään. Vierailin samalla heidän tuotantotiloissaan. Pyrin haastatteluilla saamaan mahdollisimman laajan kuvan suomalaisen villateollisuuden nykytilanteesta. Haastatteluista ilmenikin, että villan teollinen jatkojalostus Suomessa on kovin pientä ja esimerkiksi teollinen villapesula puuttuu kokonaan Suomesta. Alkuperäislammasrotujen villalankaa on saatavilla pääsääntöisesti käsityölankana. Teollisille kudontakoneille sopivaa lankaa on vaikea saada ja se on standardisoimatonta.\nMateriaalitestaamisessa tutustuin kolmen suomalaisen alkuperäisrodun villan ominaisuuksiin näyteneuletilkkujen ja huovutusmallipalojen sekä Ahvenanmaanlampaan villa -workshopin avulla. Jokaisella rodulla on omat piirteensä, mutta yleisellä tasolla suomalaisten alkuperäislammasrotujen valttikorttina ovat kiilto, villan värikirjo, luonnollisuus ja ekologisuus. Ahvenanmaanlampaan villa näyttäytyi moninaisimpana, sillä sen villa poikkesi eniten eri lammasyksilöiden välillä. Ahvenanmaanlampaalla on tyypillisesti suomenlampaasta ja kainuunharmaksesta poiketen kaksikerroksillinen villa, mutta myös pelkkiä alusvillaisia ahvenanmaanlampaita on tavattavissa.\nMateriaalitestaamisen pohjalta konstruktiivisen tutkimuksen avulla suunnittelin prototyyppituotesarjan. Tutkielmani haastatteluista ilmeni, että suomalainen villa voisi menestyä ulkomailla, esimerkiksi Japanissa. Niinpä brändäsin tuotesarjan sopimaan myös kansainvälisille markkinoille. Valmistin kolme pientä käsilaukkua, joista jokainen edustaa yhtä rotua. Brändin nimeksi annoin AHSUKA ja nimesin tuotteet rotujen englanninkielisillä nimillä: Finnsheep, Kainuu Grey ja Åland sheep.\nTutkielmani tuloksena ilmeni, että suomalaisten alkuperäislammasrotujen villa sopii ominaisuuksiltaan erittäin hyvin tuotteiden materiaaliksi. Eri rotujen erilaista villaa voidaan suunnata juuri niitä ominaisuuksia vaativiin tuotteisiin. Suurena ongelmana on villan keräilyverkoston huono toimivuus, jonka vuoksi kaikki villa ei päädy jatkojalostukseen, sekä Suomen pieni villateollisuus vähäisine teollisine koneineen.


Tuuli Maria: *:･✧Jouluarvonta! NYX ja Essence✧･ﾟ:*\nKuten pari postausta sitten mainitsinkin, olen jo tavallaan aika joulufiiliksissä. Toisaalta kiire ja arki pitää aika hyvin jalat maassa, mutta sitten taas toinen puoli aivoista jo suunnittelee jouluruokia ja koristuksia ja ennen kaikkea niitä lahjoja. Koska blogi nyt on sellainen kuin on juuri teidän ansiostanne, ja 400 seuraajaa pamahti mittariin ihan justiinsa, ajattelin muistaa jotakuta teistä siellä aivan ihanalla joululahjapaketilla! 😍Ostin kaikenlaista sellaista, joiden uskon mahdollisimman montaa teistä inspiroivan. Tässäpä alla nyt vähän tarkemmin, mitä pienestä joulupaketista löytyykään:\nAivan ihana keksintuoksuinen käsirasva Essenceltä. En voinut vastustaa tätä söpöä pikkuputelia kaupan hyllyllä, ja tämä tosiaan tuoksuu keksiltä. Sopivan kokoinen sujauttaa vaikka pikkulaukkuunkin, itselläni kun tuppaa talvikylmillä iho kuivumaan hetkessä.\nSiihen kaveriksi sitten joulunpunainen gel effect-kynsilakka. Itselläni on näitä käytössä (ei tosin nyt kynsissä, miten sitä aina sattuukaan rottaantuneet kynnet kohdalle kun alkaa kuvailemaan jotain pikkusälää? :D ) ja tykkään tosi paljon! Pysyvät hyvin ja antavat todellakin sellaisen geeliefektin.\nKaksi kipaletta NYXin Lingerie-huulikiiltoja. Sävyt ovat aika samansuuntaiset, mutta nämä ovat ilmeisimmin niitä sävyjä, jotka ensimmäisenä häviää meikkihyllystä. Itselläni on myös samat, ja olen tykännyt sävyistä hurjasti <3 Näiden kaveriksi sitten tulee myös huultenrajauskynä, josta kuvaa tuossa ryhmäpaketissa tarkemmin.\nKoska huulimeikkejä ei voi olla liikaa, settiin mukaan vielä essencen mattahuulikiilto. Tämänkin sävy oli vaan niin herkku että ajattelin napsaista tämän teille lahjapakettiin!\nOlisiko tässä ihana piristys joulunodotukseen? Osallistuminen hoituu samalla tapaa kuin aikaisemmin, mutta tässä vielä säännöt tarkemmin ja uusille osallistujille:\n💗Rekisteröityneet lukijat saavat kolme arpaa\n💗Anonyymit lukijat saavat yhden arvan\n💗Osallistumaan pääsee kommentoimalla tätä postausta, jätä kommenttiin viesti, oletko kirjautunut lukija vai et, sekä toimiva sähköpostiosoite johon saan otettua yhteyttä mikäli onnetar suosii💕\nAikaa osallistua on 25.11. asti, jonka jälkeen ilmoittelen kenelle paketti tipahtaa 😍\nMineca 16. marraskuuta 2016 klo 12.05\nKyllä todellakin piristäisi joulunodotusta ♡ Kolmella arvalla mukana!\nHENNA 16. marraskuuta 2016 klo 12.05\nKirjautunut lukija olen! :)\nHeidi Helander 16. marraskuuta 2016 klo 12.08\nSiiri 16. marraskuuta 2016 klo 12.14\nOlis aika veikee synttäriylläri! :'D\nNora Adler 16. marraskuuta 2016 klo 12.23\nIhanan arvonnan oot järjestänyt ♥. Mukana lukijana!\noooh noi sopis nii hyvin mun uuden mekon kaa pikkujoulusynttäreilleni <3\nhomonukke 16. marraskuuta 2016 klo 12.34\nCchuboi 16. marraskuuta 2016 klo 12.37\nkahvikissa_93 (at) hotmail.com\nMeri 16. marraskuuta 2016 klo 12.44\nLukija olen eli kolme arpaa :)\nmummo 16. marraskuuta 2016 klo 12.52\nKolmella mukana. Tuosta löytyisi tuotteita sekä itselle, tytölle että miniälle. mummolta@gmail.com\nJeannays 16. marraskuuta 2016 klo 13.01\nKolmella arvalla mukana!♥\nEm Pii 16. marraskuuta 2016 klo 13.25\nKirjautunut lukija eli 3 arvalla mukana! :) piira.em@gmail.com\nJa tiedän niin ton kynsilakka ongelman. Mulla on kanssa aina lakat karseena, mutta olen kamalan laiska poistaa niitä, vaikka se veisi vain pienen hetken :D\nSante Rana 16. marraskuuta 2016 klo 13.46\nLukija olen ^_^ sante.rana@hotmail.fi\nIhanat taustat ja tietty tuotteet näissä kuvissa.\nEssi Pauliina 16. marraskuuta 2016 klo 13.47\nIhana arvonta! Kolmella mukana!\nHenna 16. marraskuuta 2016 klo 13.53\nMukana ollaan :) ja luen blogiasi blogspotin kautta.\nsalli m 16. marraskuuta 2016 klo 14.04\nKolmella arvalla mukaan bloggerin lukijana.hieno on arvonta. Salli.moilanen36@gmail.com\nJulia 16. marraskuuta 2016 klo 14.17\nOi mikä ihana arvonta! <3\ntaya 16. marraskuuta 2016 klo 14.40\nAnonyymi 16. marraskuuta 2016 klo 14.55\nEn ole kirjautunut lukija eli yhdellä arvalla mukana :)\nTeija Hämäläinen 16. marraskuuta 2016 klo 14.58\nPiristys olikin tarpeen.\nJuuliaa 16. marraskuuta 2016 klo 15.09\nMamia 16. marraskuuta 2016 klo 15.19\nApua miten ihania pieniä juttuja! 💕\nKirjautunut lukija, zoisite_21(ät)hotmail.com\nMarja-Liisa 16. marraskuuta 2016 klo 15.51\nLukijana kolmella mukana. Kauniita värejä!\nSaara 16. marraskuuta 2016 klo 15.52\nOi mikä arvonta<3 olen lukijana :) sofiasaara (a) Hotmail.fi\nNilla Pellinen 16. marraskuuta 2016 klo 16.30\nAfeni 16. marraskuuta 2016 klo 16.52\nTäytyyhän tähän osallistua. :) Olen rekisteröitynyt lukija.\nTuuli 16. marraskuuta 2016 klo 16.59\nVoi miten ihania juttuja, noita Essencen kynsilakkoja olen tykännyt itsekin käyttää! :) Seurailen siuta täällä Bloggerissa.\nRitva Välimäki 16. marraskuuta 2016 klo 17.00\nMilla 16. marraskuuta 2016 klo 17.02\nBlogin lukija olen. :)\nKira Korajoki 16. marraskuuta 2016 klo 17.14\nOiii mikä ihana arvonta! :) Lukija oon, eli 3 arpaa :)\nsoro 16. marraskuuta 2016 klo 17.17\nLukijana kolmella arvalla mukana!\nIida 16. marraskuuta 2016 klo 17.25\nPauski K 16. marraskuuta 2016 klo 17.57\nLukijana olen :) joten 3 arpaa :)\nVenla Heikkilä 16. marraskuuta 2016 klo 17.59\nOlen kirjautunut lukija:)\nMiseliininen 16. marraskuuta 2016 klo 18.05\nTäälläkin kirjautunut lukija :) Ihanan arvonnan olet keksinyt! :)\nAnonyymi 16. marraskuuta 2016 klo 18.39\nOlisi piristys joulun odotukseen tässä palkinnossa, osallistun arvalla.\nMia Maria 16. marraskuuta 2016 klo 18.53\nOlallaaaa <3 :) Ihana arvonta :) Kolmella arvalla mukana, lukiana bloggerin kautta :)\nKikiGabriella 16. marraskuuta 2016 klo 19.14\nOnpa kivoja meikkejä, mukana ollaan lukijana!\nAnonyymi 16. marraskuuta 2016 klo 19.45\nEn ole kirjautunut lukija. Sähköposti myers.87@hotmail.com\nMirva 16. marraskuuta 2016 klo 20.02\nIhana arvonta ja kolmella arvalla mukaan! ^^\nBroken Junk Doll 16. marraskuuta 2016 klo 20.02\nOlen rekisteröitynyt lukija! :)\nMetta 16. marraskuuta 2016 klo 20.25\nYhdellä arvalla mukana, en ole rekisteröitynyt lukijasi, vaikka monia postauksia käynkin lukaisemassa! :) Ihania tuotteita oot valinnut tähän arvontaan!\nSilja 16. marraskuuta 2016 klo 20.31\nKirjautunut (bloglovinin kautta)\nEMMI-STINA 16. marraskuuta 2016 klo 20.32\nKirjautunut lukija, joten oon mukana kolmella arvalla :> Tosi ihana arvonta!\nHuomenna Kaunis Valeprinsessa 16. marraskuuta 2016 klo 21.06\n3 arpaa ! :)\nMimsu 16. marraskuuta 2016 klo 21.12\n3arpaa! Ihana blogi :)\nMimsu 16. marraskuuta 2016 klo 21.13\nAina unohdan jotain :D\nAne / Timanttikenkätyttö 16. marraskuuta 2016 klo 21.16\nkolmella arvalla, anettekulmala@outlook.com\nAnonyymi 16. marraskuuta 2016 klo 21.27\nOih, onpas ihanan jouluinen paketti! :) Yhdellä arvalla mukana.\nhedelmasokeri 16. marraskuuta 2016 klo 21.38\nDora Berg 16. marraskuuta 2016 klo 21.54\nKolmella arvalla mukana😃\nJousia 16. marraskuuta 2016 klo 21.58\nvilu kun 17. marraskuuta 2016 klo 7.50\nKata 17. marraskuuta 2016 klo 9.00\nWow mikä arvonta, AIVAN IHANA 8) Kyllä pitäisi itsekin se arvonta laittaa pian kehiin, saapi nähdä jos joulun alla sellainen luksus lukijoille tulee:3\nLukijanasi olen bloggerissa! katzariina_94@hotmail.com\nSusannah 17. marraskuuta 2016 klo 9.58\nSusannah 17. marraskuuta 2016 klo 9.59\nH 17. marraskuuta 2016 klo 10.11\nKolmella arvalla mukana! Toivottavasti tärppää. :) minkamaaria@suomi24.fi\nAnonyymi 17. marraskuuta 2016 klo 10.29\nYhdellä arvalla mukana-pääsisikö tutustumaan näihin ihanuuksiin.\nJenna 17. marraskuuta 2016 klo 10.43\nLukija olen, ihana arvonta ��\nanna s. 17. marraskuuta 2016 klo 10.49\nsalla 17. marraskuuta 2016 klo 13.01\nkirjautunut lukija ♥\njennakaroliina 17. marraskuuta 2016 klo 13.47\nmukanaaaa, ja olen lukija bloggerin kautta :)\nJulia 17. marraskuuta 2016 klo 15.10\nKirjautunut lukija. ⛄\nHuggyHare 17. marraskuuta 2016 klo 15.15\nAivan ihana arvonta, kaikki tuotteet on varmasti hyvälaatuisia. Itellä on monta noita Essencen kynsilakkoja ja ovat kyllä heti Essien jälkeen parhaita koskaan! Noita NYXin huulikiiltoja ei ole vielä tullut testattua, mutta jospa arpaonni suosisi, niin sitten pääsisi testaamaan :)\nKirjautunut lukija ollaan :)\nSuvi7 17. marraskuuta 2016 klo 15.45\nKummasti tuollainen voitto piristäisi :) Etenkin tuo kynsilakka on herkullisen punainen, tykkään!\nOlen kirjautunut lukija :] talviuninalle(at)gmail.com\nHilda Hissu 17. marraskuuta 2016 klo 16.27\nMukana kolmella arvalla, bloggerin kautta seuraan :)\nKia Nurmi 17. marraskuuta 2016 klo 17.57\nTiina Laurila 17. marraskuuta 2016 klo 19.37\nOlisi ihana joululahja lapselle :) mukana ollaan lukijana arvonnassa! :)\nhilma huisman 17. marraskuuta 2016 klo 19.41\nOiii ihania tuotteita kyllä😻 Ja olen kirjautunut eli kolmella arvalla messissä mukana! S-posti: hipe30@icloud.com 😊\nAnonyymi 17. marraskuuta 2016 klo 19.54\nIhania tuotteita!! Mukaan yhdellä arvalla :)\nsikurina 17. marraskuuta 2016 klo 20.30\nAnonyymi 17. marraskuuta 2016 klo 20.42\nAnonyyminä sivusta seuraajana mukaan!\nAnonyymi 17. marraskuuta 2016 klo 20.44\nYhdellä arvalla olen mukana. Nuo lingerie huulipunat ovat ihania!\nVilma 17. marraskuuta 2016 klo 21.11\nIhanaa etten oo ainoo joka on jo joulutunnelmissa! Kolmella arvalla mukana, vilma.hokkanen@hotmail.com\nAnonyymi 17. marraskuuta 2016 klo 22.13\nYhdellä arvalla mukana. :) hyvää joulun odotusta sinulle!! jonkidore@gmail.com\nSusanna 18. marraskuuta 2016 klo 0.44\n3 arpaa! 😊 Lukijana.\nElise H. 18. marraskuuta 2016 klo 2.17\nKolmella arvalla mukana! Lukija siis olen :)\nLiina - Oliver teki meistä perheen 18. marraskuuta 2016 klo 6.54\nKirjautunut lukija, 3 arvalla mukana! :)\nAnonyymi 18. marraskuuta 2016 klo 11.30\nMukaan yhdellä! En ole kirjautunut lukija.\nVähänkö ihana arvonta! <3 Voisin ottaa nuo kaikki heti tänne :) Kolmella arvalla mukana, lukijana Bloggerissa :) Niina_93_2@hotmail.com\neekku 18. marraskuuta 2016 klo 13.44\nkirjautunu lukija eekku80\nRiiti 18. marraskuuta 2016 klo 14.55\nKeksintuoksuinen käsirasva kuulostaa mielenkiintoiselta :) Kolmella arvalla mukaan, Bloggerin kautta luen. riiti81(at)gmail.com\nK 18. marraskuuta 2016 klo 15.51\nMukana 3 arvalla. Kirjautunut lukija. kat.su.line@hotmail.com\nAnonyymi 18. marraskuuta 2016 klo 16.06\nVain yhdellä arvalla mukana arvonnassa! :)\nHeidi 18. marraskuuta 2016 klo 19.12\nMukana! Olen lukijasi ^^\nEmilia Alexandra 19. marraskuuta 2016 klo 0.58\nOii ihanaa, joulunodotus-piristys ois tarpeen<3 Oon tietty lukija ja mukana!! :))♥\nOsallistun kivaan arvontaan yhdellä arvalla!\nMiia 19. marraskuuta 2016 klo 23.33\nIhana palkinto, ehdottomasti mukana koittamassa onnea! :)\nsanna koskinen 20. marraskuuta 2016 klo 0.21\nOlen bloggerissa lukijana. sannikas15@gmail.com\nNanna 20. marraskuuta 2016 klo 1.25\nAda 20. marraskuuta 2016 klo 16.30\nIhana arvonta, voi olla että mun on pakko käydä ostamassa toi käsirasva jos ei onnetar tässä suosi :-D Oon lukija eli 3 arpaa :-)\njennahoo 20. marraskuuta 2016 klo 17.46\nOnnea 400 lukijan johdosta :) Ja kiitos ihanasta arvonnasta ;W;\nOsalistun kolmella arvalla, lukihana bloggerin kautta.\n... 20. marraskuuta 2016 klo 21.18\nIhanan näköisiä ja jouluisia tuotteita! Olen kirjautunut lukija, kolmella arvalla mukaan :)\nSiinatar 20. marraskuuta 2016 klo 23.41\nMilla Emilia 21. marraskuuta 2016 klo 7.28\nKolmella arvalla mukana:)!\nAnonyymi 21. marraskuuta 2016 klo 15.34\nJulia 21. marraskuuta 2016 klo 17.47\nKirjautunut lukija :) julia.blogini@gmail.com\nAnonyymi 22. marraskuuta 2016 klo 5.06\nYhdellä mukana, ihana paketti :)\nHeini 23. marraskuuta 2016 klo 16.09\nKirjautunut lukija olen :) kokkonen.heini@gmail.com\nSini Tuuli 23. marraskuuta 2016 klo 21.27\nrekisteröitynyt lukija olen sini.lantela(at)hotmail.com\nHlj 24. marraskuuta 2016 klo 1.24\nYhdellä arvalla mukana! Etenkin tuo käsirasva vaikuttaa mielenkiintoiselta. :) hiltuha(at)gmail.com\nNoora Inkiläinen 24. marraskuuta 2016 klo 14.51\nMun on pitänyt ruveta sun blogin lukijaksi kun löysin sut mun blogin kommenteista, mutta nyt vihdoin luen sun blogia! Mulle siis 3 arpaa :) Tosi ihana jouluinen arvonta!\nMiina 24. marraskuuta 2016 klo 15.58\nolen rekisteröitynyt lukija! :) miinakaroliina@hotmail.com\nVilppu 24. marraskuuta 2016 klo 19.42\nOlen rekeisteröitynyt lukijasi! ronkainenk(at)gmail.com


Pääministeri Juha Sipilän hallitusohjelman linjaaman tavoitteen mukaan Suomi on kymmenen vuoden kuluttua maa, jossa tekee mieli oppia koko ajan uutta. Suomalaisten osaamis- ja koulutustaso on noussut, mikä tukee suomalaisen yhteiskunnan uudistumista ja mahdollisuuksien tasa-arvoa. Suomi on koulutuksen, osaamisen ja modernin oppimisen kärkimaa. Hallituskauden tavoitteisiin kuuluu modernisoida oppimisympäristöjä ja hyödyntää oppimisessa digitalisaatiota ja uuden pedagogiikan mahdollisuuksia. Tavoitteena on myös vähentää koulutuksen ja työelämän ulkopuolella olevien nuorten sekä koulutuksen keskeyttäneiden määrää. Tavoitteisiin kuuluu myös lisätä koulutuksen ja työelämän välistä vuorovaikutusta, nostaa tutkimus- ja innovaatiotoiminnan laatua ja vaikuttavuutta sekä lisätä koulutuksen ja tutkimuksen kansainvälisyyttä ja purkaa koulutusviennin esteitä. Olennaisessa osassa hallitusohjelmaa on myös toisen asteen ammatillisen koulutuksen reformi, jonka tavoitteena on vahvistaa ammatillisen koulutuksen yhteiskunnallista merkitystä, uudistaa koulutuksen rahoitusta ja rakenteita jatko-opintokelpoisuus säilyttäen sekä huolehtia alueellisesti kattavasta koulutuksesta, kuten myös tiivistää koulutuksen ja työelämän välistä vuorovaikutusta.\nNuorten asuinpaikan etäisyys opetuspisteistä laskettiin suorina etäisyyksinä. Todellinen matka opetuspisteeseen saattoi näin olla jonkin verran pitempi eli tämä saattoi aiheuttaa tilastossa hieman todellista paremman saavutettavuuden. Arvioinnissa vuoden 2015 saavutettavuuslukuja verrattiin vuosien 2011 ja 2013 lukuihin niin, että kaikkien vuosien tiedot noudattivat vuoden 2015 kuntarajoja. Laitoksissa asuvat nuoret olivat saavutettavuuslaskelmissa mukana, mikäli heidän osoitetietonsa olivat selvillä.\nVuonna 2015 16-vuotiaiden ikäluokka oli koko maassa ja myös Länsi- ja Sisä-Suomessa pienempi kuin vuonna 2013. Tilastokeskuksen väestöennusteen mukaan vuodesta 2015 alkaen 16-vuotiaiden ikäluokka pienenee vuoteen 2018 mennessä n. 2,2 prosenttia. Ennusteen mukaan ikäluokan koko kasvaa tasaisesti vuoden 2018 jälkeen ja ylittää nykyisen tason vuonna 2020. Nuorten osuus väestöstä uhkaa kuitenkin yhä pienentyä ja huoltosuhde heiketä. Ennusteessa on alueellisia eroja. Ennusteessa tulee huomioida, että se perustuu havaintoihin syntyvyyden, kuolevuuden ja muuttoliikkeen menneestä kehityksestä, eikä sitä laadittaessa oteta huomioon taloudellisten, sosiaalisten eikä muiden yhteiskunta- tai aluepoliittisten päätösten mahdollista vaikutusta tulevaan väestönkehitykseen. Ennuste siis ilmaisee, mihin väestönkehitys johtaa, jos se jatkuu nykyisen kaltaisena. Ikäluokkien koon odotetut muutokset vaikuttavat kuitenkin mm. tehtäviin koulutusratkaisuihin. Oppilaitosverkko on viime vuosina ollut laskusuunnassa.\nKiinnostus lukiokoulutusta ja ammatillista koulutusta kohtaan on vaihdellut viime vuosina. Vuonna 2015 lukiokoulutukseen haettiin perusopetuksen päättymisvuonna enemmän kuin ammatilliseen koulutukseen. Ainoastaan Lapissa haettiin enemmän ammatilliseen koulutukseen kuin lukioon.


Vastavakuuksien arvo merkittävä – Päivi Räsänen\nVastavakuuksien arvo merkittävä\nKirjoitettu 16.8.2012 kirjoittajana mikko\nJos yksityishenkilö takaa toiselle lainan ja saa vastavakuudet, sopimusta pidetään turvallisempana takaajaosapuolelle. Miksi näin ei olisi myös valtion tasolla? Rahoitusmarkkinoilla vastavakuuksia arvostetaan. Financial Times julkisti luottoluokittaja Moody’sin tuoreen reittauksen heinäkuun lopussa, jossa kaikkien muiden kolmen A:n luokkaan luokiteltujen maiden, paitsi Suomen, ennuste kirjattiin negatiiviseksi vakaan sijaan. Syyksi luottoluokittaja ilmoitti Suomen ainutlaatuisen luottoprofiilin, jolla se viittasi vastavakuuksiimme. Reittauksen ansiosta saamme niin edullista lainaa markkinoilta, että korko on alle inflaation eli negatiivinen.\nJatkossakin tulemme vaatimaan kaikille takausjärjestelyille vastavakuuksia, mikäli lainalla ei ole ensisijaisuusasemaa. Kristillisdemokraattien on syytä olla ylpeitä, sillä idea vastavakuusvaatimuksista perustuu alun perin meidän esitykseemme. Viime vaalikaudella vuonna 2010 oppositiossa eduskuntaryhmämme esitti, että Irlannin tukilaina hyväksytään tietyin edellytyksin, mm. mikäli osalle tuesta saadaan vakuudet.\nJärjestelyssä Suomi saamiensa vakuuksien vastineeksi luopuu korkovoitosta. ERVV-mekanismissa korkomarginaali on 0, eli korkomenetyksiä ei Suomelle tule. EVM:n osalta korkomarginaalineuvottelu on kesken, mutta se ei missään tapauksessa tule olemaan 3,5 % kokoluokassa. Luku on Kreikka-ohjelman alkutaipaleelta, ja sitä on leikattu moneen kertaan. Todennäköisesti EVM:n korkomarginaali tulee olemaan vain noin 0,3 % tasolla. Tällä tasolla Suomen maksimaalinen korkomenetys olisi 0,003 x 1925 miljoonaa euroa = 5,775 miljoonaa euroa vuosittain. Tätä kannattaa verrata vastavakuuden kokonaissummaan 770 miljoonaa euroa. 5,775 miljoonan euron vuosittaisella riskillä voitamme 770 miljoonaa euroa, mikäli koko riski realisoituisi.\njulkaistu kolumnina kd-lehdessä 16.8.2012


Taco (nyk. Rölli) « Eläinsuojeluyhdistys Dewi ry\nKuulumisia uudesta kodista: ”Meillä on kaikki mennyt ihan uskomattoman hyvin: kissat ystävystyivät heti ilman mitään alkurähinöitä ja nyt jo kahden viikon jälkeen leikkivät koko ajan yhdessä ja pesevät toistensa naamoja. Lasten kanssa Rölli myös tulee hyvin juttuun. Kovia ääniä toki säikkyy vielä, mutta lasten lähelle tulee usein köllimään kun ovat lattialla leikkimässä. Ja ketään ei ole raapaissut edes vahingossa, vaikka tosi innoissaan välillä lelujen kanssa riehuu. Todella utelias, leikkisä ja energinen poika on! Ihana poika <3.”\nTaco on rento hurmuri, joka ei liikoja stressaa. Alusta asti hän on ollut kesy ja ihmisystävällinen. Ihmisiin hän siis suhtautuu rohkeasti ja ystävällisesti, eivätkä vieraatkaan aiheuta stressiä. Silityksiä Taco rakastaa ja tervehtiikin usein iloisesti sirkuttaen ja puskien. Syliin Taco ei juurikaan pyri, mutta toisinaan hän on kuitenkin malttanut öisin kellahtaa sijaisperheen kainaloon.\nUteliaana kissana Taco seurailee mielellään sijaisperheen päivittäisiä toimia ja hakeutuu oma-aloitteisesti ihmisten luo silitettäväksi. Leikkiminen on Tacon mieleen, mutta riehakas hän ei kuitenkaan ole. Aiemmin Tacon lempileikki oli lelujen noutaminen, mutta viime aikoina huiskien ja onkilelujen perässä sinkoilu on noussut suosioon. Huomaavaisena herrasmiehenä Taco huolehtii lelujensa hygieniasta kylvettämällä niitä välillä juomakipossaan.\nTaco on osoittanut kiinnostusta tutustua sijaiskodin omiin kissoihin, ja se etsiikin kotia, jossa on jo valmiiksi kissakaveri. Yhdistykselle Taco tuli Paimiosta, missä se eleli suuressa kissapopulaatiossa. Tacon suhtautumisesta lapsiin tai koiriin ei ole tietoa. Alussa Tacolla oli paha tapa leikkiä myös leikittäjän käden kanssa, mutta tapaa on saatu kitkettyä pois. Tämän vuoksi emme kuitenkaan suosittele Tacoa kotiin, jossa on pieniä lapsia.\nArtikkelia päivitetty 25.3.2015 (lisätty 5.3.2015).


A Lappalainen 19.3.2020 20:32\nAntti Eeva 19.3.2020 20:56\nSeuraavasta keskeneräisestä eli Revellin Vw T3 camperista tuleekin sitten aika häiriintynyt väritykseltään. Värejä ei niinkään "valittu", vaan ekat purkit kouraan, mitkä pakista löhty ja maalaamaan.\nE-P Sinkkonen 21.3.2020 12:18\nValitettavasti minun pitää luovuttaa tämän ryhmiksen suhteen. Puuttuvia osia keskeneräisiin malleihin ei löytynyt mistään ja siirtokuva arkkikin Helleriiin Yakia ajatellen on liian hyvässä säilössä…\nAntti Eeva 21.3.2020 12:51\nOnpas kertynyt noita keskeneräisiä. Volkkari kun valmistuu, voikin jättää välineet valmiiksi Hasegawan lava-Datsunia varten. Tätä on sen verran tehty, että keula on veistelty pois ja tilalle on istutettu C1 modelsin hakosuka- nokka.\nTervo Salminen 21.3.2020 13:37\nLiki valmis! Noi matkustamot ikkunat täytyy koittaa puuliimasta turata, ja etutelineen kaksi pikku luukkua liimailla paikoilleen. Kunhan ensin rauhoittuu noiden pääteineiden liimauksesta. Oli sen verran sovittelua, kun ei tahtoneet kaikki pyörät olla millään yhtäaikaa maassa. Kiva repiä pikaliimaa irti :(\nSamoin toi oli ilman moottoreita vakaajat paikoillaan lievästi takapainoinen (etupyörä ilmassa, mutta ei kipannut pyllylleen), moottorit sentään tasoittivat tilanteen. Olisi yksi mutteri lisää pitänyt varmuuden vuoksi näköjään vielä kiertää siihen keulale laitettuun painopulttiin.\nAntti Eeva 23.3.2020 00:46\nTuo volkkarin retkipaku jää kyllä lisäämättä, sen verran on ollut ongelmia sovituksissa, että keskityn Hasegawan Datsuniin. Niin se vaan on, että jos haluaa hienon tehdä, pitää Hasegawa ostaa. Ja jos helppo ja nopea, silloin Tamiya.\nTervo Salminen 23.3.2020 13:55\nTästä alkaa jo Biimerin tunnistamaan, jos ei muuten, niin moottorin muodosta. Tosin, samalla muotillahan veli venäläinen teki Uralin sotien jälkeen ;-) Keula on kuivakasattu, täytynee liimata, kun ei tuota tuon pienempnä kokonaisuutena näköjään maalaamaan pysty, ainakaan jos haluaa säilyttää sen toimivan jousituksen. Joka oli "mielenkiintoinen" kasattava, pari kertaa tuonne keulaputkien yläosaan sijoitetut parin sentin jouset elivät omaa elämäänsä ja opettelivat lentämään, kun yritin noita puolikkaita ujuttaa yhteen!\nIsot osat, poislukien vanteet, alkavat olla kaikki enemmän tai vähemmän hoidossa. Mutta valurangat ovat edelleen täynnä kaiken maailman pikkunippeleitä. Ainoat kromatut osat, jota malliin on tyrkyllä, on vanteet (joista kromi täytyy riisua), sen sijaan näitä pikkuosia, joissa kromi olisi paikallaan (esim noi työntötankojen putket, venttiilikansien kiinnikkeet jne.) joutuu kromailemaan itse.\nTally-ho 23.3.2020 21:58\nAuthentic Airlinersin Fokker F-28 Fellowship mittakaavaan 1/144 on telakalla :-)\nTervo Salminen 25.3.2020 20:47\nKaksipyöräinen? Kauhia määrä vanteenpuolikkaita, kävivät eilen Pirkka-putkimiehessä krominpoistossa. Kromit olivat yllättävän kovassa verrattuna edelliseen Tamiyaan, jonka osille ei oikeastaan tarvinnut kuin sanoa "Kylpyyn!" niin kromit katosivat! Pesu ja kuivatus, ja tänään sitten tuskastuttava urakka valusaumojen ja purseiden siivouksessa. Kun kahdeksasta pinnavanteesta rapsuttelee jokaisen pinnan jokaiselta puolelta ja lisäksi vanteen ja navan valusauman, tietää raaputtaneensa ilman voittoarpaa ;-) Rapsuttelun jälkeen kevyt pintojen sively nesteliimalla (kuten panelirajojen kaiverruksessa, pehmentämään jälkeä). Ja Tamiyan kiiltävä musta pintaan, Alcladien alle.\nPakoputkisto syntyi myös useasta osasta, ja putkien saumat kollektoriin ja äänenvaimentajaan olivat sen verran näkyvät, että putkisto piti liimata läjään pyörässä paikallaan ja liiman kuivuttua saumojen (ja parin ejektoriläljen) kittaus. Ja sillekin Tamiyan maali pohjaksi.\nHuomenissa Alcladia pintaan.\nMarkus Salminen 25.3.2020 20:58\nBMW:tä on ollut kyllä mielenkiintoista seurata. Haasteita on teksteistä ja kuvista päätellen ollut taas kerran "riittävästi" tämän päivän rakennussarjaan verrattuna.\nSivu ladattiin 28.9.2021 klo 00:24


Radio Helsingin studiot\nKaipaako tilasi toimivaa akustiikkaa? Meiltä saat sekä tilasi ehdoilla suunnitellun akustiikkaratkaisun että siihen sopivat tarkasti valitut, laadukkaat akustiikkatuotteet. Ota yhteyttä ja kerro meille projektistasi.\n> Radio Helsinki\nSaimme olla mukana rakentamassa Radio Helsingin uutta ilmettä akustointien osalta.\nSeinillä on useita erikoismitoilla toteutettuja eri kokoisia ja mallisia Mollis-tuotteita suunnittelijan suunnitelman mukaan. Tuotteen ydin on musta, ja pinta on verhoiltu harmaalla ja sinisellä kankaalla, jolloin saadaan luotua hienoa efektiä tilaan, sekä korostettua tunnelmaa tilassa.\nKattoon asennettiin kierrätettävää materiaalia oleva Airfelt-tuote mustana 50mm paksuna, koska katto haluttiin akustoida tehokkaasti, mutta huomaamattomasti.\nKohteeseen saatiin näillä tuotteilla toteutettua haluttu lopputulos ja saatiin myös paikkaan halutte spesiaali ulkonäkö ja tunnelma.\nKaikki valitut akustotuotteet kohteessa ovat allergiavapaita ja kierrätettäviä.\nToivotamme hyviä hetkiä Radio Helsingin kuuntelijoille akustoinnin näkökulmasta\nSuunnittelijana kohteessa toimi Casagrande Laboratory / Mirella Peltonen\nPetolahden lukio, Petolahti\nAlvarin koulu, Kuortane\nSäterin portti, Wonderland Work, Leppävaara Espoo\nOPH / Opetushallitus\nUtsjokisuun ja Karigasniemen koulut\nKohteitamme ympäri suomea 2020\nVaasa Övningskola, Vaasa\nTerapia- ja hyvinvointipalvelu Verso\nEskoon tuki -ja osaamiskeskus\nRavintola Eevert, Helsinki ja Hyllykallion koulu, Seinäjoki\nMall of Tripla, K Supermarket\nMaalaisten talo MTK, Helsinki\nOk Perintä Vaasa\nLKI Käldman Ltd\nKeski-Pohjanmaan kirjapainon konttorin akustointi\nKastellin monitoimitalo, Oulu\nAkustiikkapalvelut akustoimassa myös 2018-2019\nAkustiikkapalvelut - Marco Hietalan (Nightwish) valinta\nFazer -ravintola Wanhassa kalahallissa\nValkoinen sali Helsingissä\nOP:n pääkonttori Vallilassa\nLucina Hagmanin koulu\nSilent Socks kalustesukat\nMyymme tarkasti valittuja, laadukkaita akustiikkatuotteita, jotka tekevät lopputuloksesta ainutlaatuisen ja viihtyisän. Kaikki akustiikkatuotteemme valmistetaan mittatilaustyönä toiveesi ja tilan vaatimukset huomioiden. Näin varmistamme parhaan mahdollisen lopputuloksen sekä akustiikan että visuaalisuuden näkökulmista.\nKatso myytävät tuotteet\nMaahantuonti ja myynti\nItäinen Kirkkokatu 16\nUutiskirjeemme tilaajana saat ensimmäisenä tietoa muun muassa uutuustuotteistamme!


HIFK:n Niilo Halonen: ”Täysi kunnioitus Jukureille” | Uutiset | Liiga\nNiilo Halonen pelaa läpimurtokauttaan. (Kuva: Juuso Pellava)\nHIFK:n maalilla vakuuttavasti pelannut Niilo Halonen odottaa keskiviikon ottelusta Jukureita vastaan haastavaa.\nPari kierrosta sitten HIFK voitti vieraskentällä Jukurit 2-0, mutta Halosen mukaan mikkeliläiset ovat todella vaarallinen vastustaja.\n- Jukurit on vastustajana tosi ilkeä joukkue, he ovat pelanneet tosi hyvin viime aikoina. Viikko sitten voitimme Mikkelissä, mutta se ei ollut mikään läpihuutojuttu. Jukurit on hyvin organisoitu joukkue ja tosi vaarallinen vastustaja. Täysi kunnioitus sinne, yksi kauden läpimurtopelaajista, Halonen arvioi.\n- KalPaa vastaan pelattiin vauhdikas lätkäpeli. Meidän täytyy parantaa puolustusta ja paria muuta asiaa, jos halutaan pitää keskiviikkona pisteet Stadissa, Halonen ennakoi.\n- Voittojen tielle olisi tavoite palata.\n- Vuosi Mestiksessä oli tietty tukipilari ammattilaiskiekon maailmaan. Joensuun vuosi oli tärkeä minulle, pääsi muualle katsomaan, millainen on meininki ja kotiseudulta pois. Vuosi teki minulle hyvää, Halonen arvioi.\n- Viime kausi antoi arvokasta oppia. Pystyi seuramaan Haukelandin vierellä, mitä se huipulla pelaaminen on.\n- En ole sitä asiaa miettinyt, että HIFK:n maalivahdin paikka on aina seurattu. Pyrin välttämään tuollaisten asioiden miettimistä enkä hirveästi lue lehtijuttuja tai muita arvioita. Siellä voi olla aika värikkäitä kommentteja – oli seura kuin seura.\n- Keskityn vain omaan hommaan ja siihen, mihin pystyn itse vaikuttamaan. Tiedän, että pystyn pelaamaan sarjaa hyvällä tasolla. Olemme saaneet joukkuepelaamista parempaan suuntaan ja se helpottaa myös maalivahdin tehtäviä. Näen, että oma peli on mennyt viime kaudesta eteenpäin, Halonen arvioi.\n- Allekirjoitan sen, että HIFK:n maalivahtivalmennus on kovalla tasolla. Jan Lundell tekee järjettömän hyvää duunia vuodesta toiseen. Ei ole sattumaa, että sieltä on tullut monta hyvää maalivahtia, kuten nyt vaikkapa Ville Husso ja Kevin Lankinen, Halonen kehui HIFK-legendaa.\n- Tyytyväinen olen ollut siihen, miten pelit ovat menneet ja siihen, että olen viime aikoina päässyt pelaamaan. Jos nyt arvioin, pelaaminen on ollut nousujohteista ja varmaa työskentelyä.


Oivaa hyötyliikuntaa, josta saa palkaksi vielä hyvän mielen! – Mielenterveysseura MieTo ry\nOivaa hyötyliikuntaa, josta saa palkaksi vielä hyvän mielen!\nKirjoittanut MieTo ry on 16/05/2008\nSuomen Punaisen Ristin Helsingin ja Uudenmaan piiritoimisto ja itäiset paikallisosastot järjestävät vaatekeräyksen pe 23.5.2008 klo 12-18 Roihupellon teollisuusalueella, Varikontien ja Viilarintien risteyksessä olevalla parkkipaikalla.\nPaikalla on kontti, johon vaatteet pakataan. Vaatteet kuljetetaan SPR:n Logistiikkakeskukseen Kalkkuun lajiteltavaksi ja pakattavaksi kuljetuskuntoon.\nTervetuloa vaikka tunniksi avustustyöhön vastaanottamaan vaatteita ja pakkaamaan niitä konttiin. Ota vaikka työtoverisi, naapuri tai vahva puolisosi mukaan! Oivaa hyötyliikuntaa, josta saa palkaksi vielä hyvän mielen!\nVoit ilmoittautua piiritoimistoon Nanna Katavistolle puh: 0400 428919\nJa nyt siivoamaan kaappeja!\nEdellinen artikkeli Kesäajan toiminta\nSeuraava artikkeli Liikuntapäivä 20.5.2008 kello 10-15


Duodecim – brändi-ilmeen evoluutio mukautuu moneen\nMiten saadaan päivitettyä visuaalinen identiteetti brändille, jonka täytyy pystyä viestimään samanaikaisesti sekä perinteisyyttä että uudistumiskykyä? No, näin!\nDuodecim on yli 140-vuotias suomalaisen lääketieteen instituutio. Konsernin nimen alla toimii sekä perinteikäs, voittoa tavoittelematon lääkäriseura että innovatiivinen yhtiömuotoinen ammattikirjallisuuden kustantaja. Lisäksi Duodecim viestii myös tavallisille kansalaisille esimerkiksi ajankohtaisista hoitosuosituksista.\nDuodecimin jäsenet, asiakkaat ja sidosryhmät ovat siis monenkirjava joukko erilaisine toiveineen ja arvostuksineen. Brändinä Duodecimin pitää pystyä olemaan samanaikaisesti monta asiaa monelle yleisölle – ja monessa paikassa. Jotkut kohtaavat Duodecimin sosiaalisessa mediassa, toiset kirjojen kautta, kolmannet erilaisissa tapahtumissa.\nNyt 2020-luvun alussa Duodecim havaitsi, että sen brändi-ilme tarvitsi päivitystä uuteen aikaan, jotta se pystyisi huomioimaan eri yleisöjensä tarpeet entistäkin yksilöllisemmin ja palvelemaan heitä entistäkin vaikuttavammin kaikissa eri kohtaamispisteissä.\nKoska Duodecim on perinteinen toimija melko konservatiivisella toimialalla, sen täytyisi pystyä säilyttämään historiallinen uskottavuutensa samaan aikaan kun sen brändi päivittyisi modernimmaksi. Työpajoissa ja yhteisissä suunnittelusessioissa Duran Creativen kokeneiden designereiden kanssa Duodecim löysi oivalluksen: sen 140-vuotisen menestystarinan salaisuus on aina ollut kyky muuntautua käytännön tekemisessään. Nyt tuo muuntautumiskyky pitäisi saada näkymään ja tuntumaan myös visuaalisesti brändissä.\nTämä oivallus johtoajatuksenaan Duran kehitti Duodecimin brändi-ilmettä niin, että se palvelisi eri kohdeyleisöjä entistä joustavammin. Brändin perinteiset elementit pilkottiin osiin ja venäytettiin janalle konservatiivinen – neutraali – liberaali. Päivitetyssä brändi-ilmeessä jokaiselle janan pisteelle laadittiin omanlaisensa väripaletti, typografia ja tyyli. Myös Duodecimin D-elementti raikastettiin muotoon, jossa sitä voi käyttää eri yhteyksissä hieman erilaisena.\nKonservatiivinen ilmentymä Duodecimin brändistä on käytössä esimerkiksi lääketieteellisen seuran apurahoista viestittäessä, neutraalia hyödynnetään hoitosuosituksista tiedotettaessa ja liberaali näkyy muun muassa opiskelijayleisöille sosiaalisessa mediassa.\nNäin Duodecimin brändi elää tilanteen, käyttötarkoituksen, kanavan ja kohdeyleisön mukaan. Juuri niin kuin 140-vuotiaan muuntautumiskykyisen asiantuntijan kuuluukin.\nLoimme Duodecim-konsernille kokonaan uuden D-tunnuksen, erityisesti sosiaalisen median käyttöä varten. Seuran ja kustantamon logot pysyvät jatkossakin erillisinä toisistaan.\nD-muodosta rakentui luontevasti pattern eli kuosi, jota voi yhdistellä monipuolisesti ja joutavasti erilaisiksi graafisiksi kokonaisuuksiksi. Kuosia rajatessa ja zoomatessa löytyy erilaisia hauskoja muotoja, kuten vaikka “Sankari”, “Lukija” ja “Ryhmä”, joita voi hyödyntää monenlaisissa tilanteissa.\nLääkäriseuran ja Kustannusosakeyhtiön omat tunnukset solahtavat tyylikkäästi kuosin sisään, joten molemmat voivat käyttää kuosia omassa viestinnässään.\nBrändijanan konservatiivisesta laidasta tehostevärejä poimien laadimme Duodecimin 140-vuotisjuhlavuoteen erilaisia arvokkuutta ja uskottavuutta henkiviä viestintämateriaaleja. Tuttu D-tunnus sai näissä sisäänsä juhlavuodesta kertovan 140-numeroelementin ja yhdistelmä näkyi esimerkiksi juhlavuoden tapahtumakutsuissa, bannereissa ja julkaisuissa.\nVerkkosivut ja sosiaalisen median kanavat\nPäivitetty visuaalinen identiteetti näkyy Duodecimin eri digitaalisissa kanavissa. Esimerkiksi verkkosivujen, Facebookin ja Instagramin osiot ja sisällöt viestivät väreillään, patternista johdetuilla “hahmoillaan” ja kirjasimillaan Duodecimin eri sisältöaiheita ja kohdeyleisöjä.\nKoska Duodecimin toiminta on monipuolista ja sen viestiä on tuottamassa laaja joukko ihmisiä, helppokäyttöinen digitaalinen brändiohjeisto auttaa jokaista brändin käyttäjää soveltamaan sitä kulloiseenkin tarkoitukseen ja kanavaan. Online-brändiohjeisto tuo kaikkien ulottuville brändi-ilmeen mukaiset värit, logot ja kirjasimet sekä esittelee ison joukon valmiita käytännön sovelluksia suoraan hyödynnettäviksi tai omaa inspiraatiota herättelemään.


Audi A4 1.8 T Porrasperä 2001 - Vaihtoauto - Nettiauto\nTästä hyvä audi A4 1.8t\nMinun aikana käyttetty vain autokorjaamossa huollossa jonka näkee ylemmistä kuvista.\nKahdet aluvanteet hyvillä kesä ja nastarenkailla.\nAutosta löytyy bsr ohjelma, takapöntöt ja ilmanotto.\nAuto pelaa niin kuin pitääkin on joka päiväisessä ajossa.\nAuto on katsastettu viime helmikuussa ilman huomautuksia.\nKysymällä lisätietoja 0404163226\nEhdotus: päikseen vähän ajettuu sporttimazdaan\nNettiauto ID 9786750


Sähköauto yrityksen käyntikorttina | Vihreä Kaista\n29.6.2016 klo 9:33\nAli-Tuomas Vuori kirjoittaa sähköautoilun eduista yrityksille.\nSuomessa yritysten mielenkiinto sähköautoja kohtaan on lisääntynyt viimeisen vuoden aikana huomattavan paljon. Tämä on ymmärrettävää, sillä nykymaailman yritystoiminnassa sekä kustannustehokkuus että positiivinen maine näyttelevät merkittävää roolia.\nSuomalaisista yrityksistä löytyy useita esimerkkejä edelläkävijöistä: Nissanin täyssähköautoja käyttävät jo nyt mm. Suomen Posti, Puolustushallinto, L&T, Ekorent, Pohjolan liikenne sekä useat kaupungit. Edellä mainitut tahot eivät ole tyytyneet pelkästään yhteen autoon, vaan ovat halunneet edistää sähköautoilun asiaa omalla esimerkillään ja kasvattaneet sähköautokantaansa kiitettävällä vauhdilla.\nYleisesti ottaen Suomen autokannan sähköistymisessä on runsaasti kirittävää, jos verrataan muun Euroopan vauhtiin. Eurooppalaisten yritysasiakkaisen keskuudessa Nissanin sähköautoilla on vankka suosio ja Nissan myi päättyneen tilikauden aikana Euroopassa yli 7500 LEAF- ja e‑NV200-sähköautoa jo pelkästään yritysasiakkaille. Nissan on myynyt eurooppalaisille yrityksille yhteensä jo yli 20 000 sähköautoa, joten on ilmeistä, että yhä useammat yritysasiakkaat ovat oivaltaneet sähköautoilun edut.\nPositiivinen huomio on taattu\nLähes kaikki sähköautoa käyttävät yritykset ovat teipanneet auton varsin näyttävästi ilmaisemaan kyseessä olevan täyssähköauton. Tämä edesauttaa toki auton tunnettuuden lisäämistä, mutta ennen kaikkea se tuo valtavan brändiarvon ja positiivisen imagon autoa käyttävälle yritykselle. Ympäristötietoisuus ja ekologisten arvojen huomioon ottaminen ovat osa nykypäivän yrityksien pelikirjaa, koska eettisen kestävyyden merkitys on korostunut vuosi vuodelta. Näyttävästi teipattu liikkuva käyntikortti julistaa tätä näkyvästi ja herättää positiivista huomiota. Samaan, toistuvaan positiiviseen huomioarvoon päästäkseen olisi yrityksen sijoitettava markkinointiin roppakaupalla rahaa kerrasta toiseen.\nSähköautojen etuna ovat todella kilpailukykyiset kokonaiskustannukset: noin 2 € / 100 km jäävien käyttökulujen lisäksi omistajat hyötyvät alhaisista ylläpitokustannuksista. Nissanin sähköautoissa on polttomoottoriautoja vähemmän liikkuvia osia, joten arvioidut huoltokulut ovat jopa 40 prosenttia pienemmät kuin bensiini- tai dieselautoilla. Yksinkertainen tekniikka tuo niin ikään toimintavarmuutta ympäri vuoden; sähköauto ei pelkää toistuvia kylmäkäynnistyksiä. Käytännöllisyyden, mukavuuden ja alhaisten käyttökulujen yhdistelmä takaa, että Nissan LEAF ja e‑NV200 ovat todella varteenotettavia vaihtoehtoja yrityskäyttäjille kaikkialla Euroopassa.\nYksi yleisistä sähköautoilun keskustelunaiheista on päästöttömyys, joka usein kyseenalaistetaan vedoten sähkön tuotantovaiheessa syntyviin päästöihin. Pohjoismaissa tilanne on todellisuudessa hyvällä mallilla: Pelkästään Suomessa suurin osa sähköntuotannosta on hiilineutraalia, ja pohjoismaisella Nord Pool -sähköpörssialueella hiilineutraalin tuotannon osuus lähentelee jopa 90 %. Kivihiililauhdevoimalat käyvätkin nykyään vain kulutuspiikkien tasaamisessa.\nAihetta sivuten on helppo ottaa vertailuun mukaan myös muun yksityisliikenteessä käytettävien polttoaineiden tuotannon hiilidioksidipäästöt. Sähköauton kuluttaman sähköntuotannon päästöt ajonaikaisiksi päästöiksi muutettuna ovat tällä hetkellä noin 19 g / km. Samalla kaavalla tarkasteltuna pienen bensiinimoottorisen henkilöauton polttoaineen tuotantoketjun (poraus, jalostus, kuljetukset, pumppaus jne.) päästöjä tulee noin 23 g / km (Lähde: Sähköinenliikenne.fi). Pienikin bensiiniauto tuottaa siis sähköautoja enemmän päästöjä jo ennen kuin moottoria on edes käynnistetty.\nBiopolttoaineiden tuotantoketju on toki hiilidioksidipäästöiltään kevyempää, mutta pakokaasuista ei pääse niidenkään avulla eroon. Voimmekin todeta sähköauton kestävän jopa epäreiluja päästövertailuja. Sähkön tuotannon hiilipäästöt alenevat vuosi vuodelta ja tavoitteena onkin saavuttaa nollataso vuoteen 2030 mennessä.\nKaikille sopivat ratkaisut\nUuden LEAF 30 kWh:n lanseerauksen myötä Nissanin sähköautot täyttävät yritysasiakkaiden tarpeet entistäkin paremmin, kun toimintamatka yhdellä latauksella on pidentynyt peräti 250 kilometriin.\nNissanin täyssähköautomallistosta löytyy vaihtoehto todella moneen tarpeeseen. Pakettiautolla hoitaa kappaletavaran kuljetuksia jopa rakennusten sisätiloissa, tehdasalueilla ja muilla päästö-/meluvapailla alueilla. Tila-auto Evaliasta voi rakentaa vaikkapa pyörätuolikuljetuksia varten esteettömän version ramppeineen ja kiinnityspaikkoineen. LEAF taas sopii vaikkapa yrityksen yhteiskäyttöautoksi, jolla henkilökunta hoitaa juoksevia asioita pitkin päivää. Autolle taas on voitu määrittää tietty pysäköintiruutu latausasemalla, jossa auto saa olla latauksessa silloin kun sitä ei käytetä.\nOleellisinta onkin rohkeasti ottaa ammattitaitoisen ihmisen alustuksella auto koeajoon siihen käyttöön, johon sitä ollaan suunniteltu. Silloin selviää, että sopiiko auto todellisuudessa ajateltuun käyttöön eikä auton ominaisuuksien riittävyyttä tavitse jäädä arvailemaan.\nKirjoittaja on autointoilija, joka on päässyt työskentelemään monenlaisissa työtehtävissä autoalalla jo yli 15 vuotta, niin korjaamopuolella kuin myynnin parissa. Nyttemmin innostunut nykypäivän autoilusta ja pihasta löytyykin täyssähköauton lisäksi hybridiauto.\nAi miksikö sähkömoottori on polttomoottoriin verrattuna ominaisuuksiltaan ylivoimainen? Erään alan innovaattorin suusta kuultuna: ”It’s obvious!”\nTutustu muihin blogikirjoituksiin >>


Blogi | Mielenkieli - Part 10\nHyvän olon viikonloppu teki hyvän olon\nsyyskuu 15, 2009 syyskuu 15, 2009\nJyväskylän Paviljongissa oli ilo olla viikonloppuna! Olin siellä näytteilleasettajana ja siinä ominaisuudessa pidin sunnuntaiaamuna luennon Hiljaisuus, rauhoittuminen ja sanaton viestintä. Minulla oli ikioma keltainen osasto, jossa tein Riimutulkintaa ja -ennustusta – ja kävijöitä riitti jatkuvasti! Joka kerta jaksan riemuita ja … Lue lisää\nLIINUKKA, SIUNATTU PELLAVA\nAvaan ensi kuussa sivuillani nettikaupan, jossa myyn Liinukka-merkkisiä pellavavaatteita: hameen tai pitkien housujen päälle puettavaa vaatekappaletta. Olen aina pitänyt ompelemisesta ja rakastanut värejä, luonnossa ja kankaissa. Ja sitten löysin pellavan! Jo ensimmäisiä kertoja pellavakangasta ommellessani huomasin sen rauhoittavan mieleni – … Lue lisää\nAvainsanat hyvän mielen vaate, Liinukka, Pellava, pellavavaate, siunattu vaate, voimavaate\nVESO-päivä meni metsään\nsyyskuu 16, 2009 syyskuu 14, 2009\nNäinkin sen voi tehdä: opetus- ja päivähoitohenkilöstö tilasi Kalevan Akan viemään heidät veso-päivänä metsään! Ja metsään mentiin, sananmukaisesti. Hollolasssa Messilän maastossa olevalle Pirunpesälle vaelsi lauantaiaamuna iso joukko, noin 120 ihmistä. Päästiin nauttimaan syksyisen metsän kauneudesta ja ikivanhoista myyttisistä tarinoista sekä … Lue lisää\nAvainsanat Hiljaisuus, lemmenloitsu, lykkyloitsu, Metsä, taikaviitta, veso-päivä\nRyppyjä ja harmaita hiuksia\nOlen ylpeä: valokuvastani näkee selvästi, että minulla on tosiaan ryppyjä ja harmaita hiuksia! Olen odottanut niitä kauan, koska Kalevan Akka ei voi olla mikään pikkutyttö: mitä vanhemman näköinen olen, sitä varmempi olen Akkana. Ostin itselleni ikioman kameran ja otin sillä … Lue lisää\nheinäkuu 5, 2009\nKesä ja luonto rauhoittaa ja hidastaa aivan itse ja yksinkertaisilla, varmoilla keinoilla: jos olin ajatellut tehdä sitä tai tätä, huomaan, etten tee yhtään mitään! Olen vain ja kaikki tapahtuu niin hitaasti, niin hitaasti. Pihavaahterani lehtien väri on joka päivä tummempi … Lue lisää\nkesäkuu 10, 2009 kesäkuu 10, 2009\nOnko metsä Sinulle – pakopaikka kiireestä? – turva? – mietiskelypaikka? – oman itsesi kohtaamisen paikka? – henkisen levon ja uusiutumisen paikka? – Jumalan kohtaamisen paikka? – pelottava, vieras, vaarallinen, vihamielinen paikka? – puu- ja raaka-ainevarasto, vihreää kultaa ja kansallisen vaurauden … Lue lisää\nAvainsanat Eheytyminen, Metsä, Rauhoittuminen\nkesäkuu 10, 2009 kesäkuu 4, 2009\nOliko yllätys?? Tämäkin asia on nyt tutkittu: metsä elvyttää ihmistä tehokkaammin kuin puisto. Luonnossa liikkuminen on ihmiselle stressinsäätelykeino. Tämän ovat todenneet toukokuun –09 lopulla julkaisemassaan tutkimuksessa Tampereen yliopiston psykologian dosentti Kalevi Korpela ja professori Liisa Tyrväinen Metsäntutkimuslaitoksesta. Mennään metsään! Kalevan … Lue lisää\nAvainsanat Hiljaisuus, Metsä, Rauha, Virkistys, Voima\ntoukokuu 23, 2009 toukokuu 22, 2009


Sidemen - Ripaus aitoa Balia\nVehreiden vuorten ympäröimä Sidemen on yksi Balin kauneimmista ja parhaiten salassa pidetyistä helmistä. Silmänkantamattomiin jatkuvat vihreät riisiterassit sekä henkeäsalpaavat näkymät läheiselle tulivuori Mount Agungille tekevät kylästä maagisen kauniin. Sidemen on luontoa sekä hiljaisuutta arvostavan matkailijan paratiisi.\nSidemen tarjoaa ripauksen aitoa – ja jo kauan sitten monesta paikasta kadonnutta Balia. Muutamaa hotellia lukuun ottamatta putiikit, isot kaupat, hienot ravintolat ja trendikkäät kahvilat loistavat poissaolollaan. Sen sijaan valtavien riisipeltojen keskeltä kohtaat iloisia riisinviljelijöitä valtavine hattuineen kertomassa tarinoitaan uteliaille turisteille. Sidemen on täynnä aitoja kohtaamisia ja ainutlaatuista luontoa.\nSidemen on hiljalleen kasvattamassa suosiotaan matkailijoiden keskuudessa. Sidemen on pakopaikka hektisestä arjesta ja matkailijat tulevat vuorten syleilyyn lähinnä rentoutumaan ja nauttimaan hiljaisuudesta sekä luonnosta.\nSamanvaya Luxury Resort & Spa on vain aikuisille tarjottu majoitus Sidemenissä. Riisiterassien viereen rakennettu luksusresortti on yksi kauneimmista mitä Balilla olen nähnyt. Rauhallinen sijainti, silmiähipovan kauniit maisemat riisiterasseille sekä paikan ainutlaatuisuus tekivät minuun vaikutuksen. Minulle paikasta muodostui todellinen pakopaikka Canggun ruuhkista ja voisin koska tahansa palata takaisin.\nMuuttolintu blogin – Annan blogista löydät lisää majoitusvinkkejä Sidemeniin.\nLaaksojen ja vuorten keskellä oleva Sidemen tarjoaa monipuolista tekemistä alueella. Olitpa vesiputousten ystävä, hyötyliikkuja taikka vain maisemista nauttija, löydät varmasti tekemistä Sidemenistä.\nJagasatru on yksi hienoimmista vesiputouksista Sidemenissä\nGembeleng on useiden pienten luonnonaltaiden muovaama kaunis putous\nAamuinen riisiterassi kierros on hauska tapa tutustua ympäröivään luontoon ja paikallisiin\nYellow bridge on valokuvaajien suosiossa oleva silta, joka on kovassa arkisessa käytössä kyläläisillä\nSidemeniä tutkit parhaiten kävellen, pyöräillen tai mopoillen\nSidemenin rauhaisat ja uinuvat maisemat ovat siis sinulle, joka kaipaat Balin matkallasi hengähdystauon kiireisestä muusta maailmasta. Sidemenissä pääset varmasti rentoutumaan ja nauttimaan upeasta aidosta Balista ilman kiireen tuntua.\n“Sidemen on kuin Ubud ja Canggu 20 vuotta sitten!” totesi eräs kyläläinen minulle ja tämän voin täysin uskoa. <3\nLue muita Bali juttuja tästä.\nBaliBali kokemuksiaBali matkailuBali nähtävyydetIndonesiaIndonesian BaliSidemenSidemen BaliSidemen kokemuksia


Siun sote: Koronarokotustilaisuuksia ilman ajanvarausta Joensuussa ja Lieksassa\nangle-left Siun sote: Koronarokotustilaisuuksia ilman ajanvarausta Joensuussa ja Lieksassa\nSiun sote järjestää koronarokotuksia ilman ajanvarausta Joensuussa ja Lieksassa. Joensuun Walk in -rokotustilaisuus järjestetään torstaina 2.9. klo 13–17 Malmikatu 9 sijaitsevassa rokotuspisteessä. Tilaisuudessa annetaan sekä 1. rokoteannoksia että tehosterokotteita. Rokotettavan tulee olla täyttänyt 12 vuotta.\nTehosterokotteen voi ottaa aikaisintaan kahdeksan viikon päästä ensimmäisestä rokoteannoksesta. Näin ollen Joensuun rokotustilaisuudessa tehosterokotteita annetaan 8.7.2021 tai sitä ennen ensimmäisen rokoteannoksen saaneille henkilöille.\nRokotteita annetaan neljän tunnin ajan, kuitenkin enintään 300 rokoteannosta. Rokotukset toteutetaan vuoronumeroilla. Käytössä on Modernan Spikewax-koronarokote.\nEnsi viikolla koronarokotus on mahdollista ottaa ilman ajanvarausta myös ilta-aikaan. PK Terveydessä (kauppakeskus Prisman yhteydessä) järjestetään Walk in -rokotuksia ma 6.9. – ke 8.9. klo 16.30–20. Jokaisessa rokotustilaisuudessa on tarjolla 50 Modernan koronarokotetta. Tilaisuudessa annetaan sekä 1. että 2. rokotteita.\nLieksassa koronarokotuksen voi ottaa ilman ajanvarausta keskiviikkona 8.9.2021 klo 8.45–11.35 Lieksan terveysasemalla osoitteessa Korpi-Jaakonkatu 21. Lieksan Walk in -rokotustilaisuudessa annetaan 1. koronarokoteannoksia. Tilaisuudessa on tarjolla 30 Biontech-Pfizerin Comirnaty-koronarokotetta.\nTHL:n ohjeistuksen mukaan koronarokotuksen toinen annos voidaan antaa erivalmistajan mRNA-rokotteella, jos toisen rokoteannoksen ottamista halutaan aikaistaa. Näin ollen tehosterokotteen Modernan rokotteella voivat ottaa henkilöt, jotka ovat saaneet ensimmäisen raokotteen joko Modernan koronarokotteella tai Biontech-Pfizerin Comirnaty-rokotteella. Vastaavasti 1. rokoteannoksen Modernan rokotetta saaneet voivat ottaa 2. annoksen Biontech-Pfizerin rokotteella. Koronarokotukset ovat maksuttomia.\nSiun sotessa on käytössä Biontech-Pfizerin Comirnaty-koronarokote ja Modernan Spikewax-koronarokote. Modernan koronarokotteeseen liittyen Japanissa on havaittu ongelmia. Lääkealan turvallisuus- ja kehittämiskeskus Fimean tiedotteen mukaan mahdollisesti tuotevirheitä sisältäviä Modernan rokote-eriä ei ole tuotu Suomeen eikä muuallekaan Eurooppaan. Ongelma ei tiedotteen mukaan koske niitä tuotantolinjoja, joilla EU-alueelle tuotavat rokote-erät valmistetaan.\nWalk in -rokotuksia myös yliopistolla ja ammattikorkeakoululla\nMyös oppilaitokset jatkavat ilman ajanvarausta toteutettavia koronarokotustilaisuuksia. Ensi viikolla tiistaina 7.9.2021 klo 9–11 ja 12.30–14.30 Itä-Suomen yliopiston Joensuun kampuksella järjestetään Walk in -rokotus yliopiston opiskelijoille ja työntekijöille. Carelia-rakennuksen aulassa järjestettävässä tilaisuudessa on tarjolla 200 Biontech-Pfizerin Comirnaty-koronarokotetta.\nKeskiviikkona 8.9.2021 Walk in -rokotus järjestetään puolestaan Karelia ammattikorkeakoulun Wärtsilän kampuksella klo 9–11 ja klo 12.30–14.30. Tilaisuudessa ammattikorkeakoulun opiskelijoille ja työntekijöille on tarjolla 200 Biontech-Pfizerin Comirnaty-koronarokotetta.\nOppilaitosten rokotustielaisuuksissa aamupäivällä klo 9–11 annetaan ensisijaisesti 1. rokoteannoksia ja iltapäivällä klo 12.30–14.30 annetaan sekä 1. rokoteannoksia että tehosterokotteita. Tehosterokotteen voi ottaa aikaisintaan kahdeksan viikon kuluttua 1. rokoteannoksesta. Yliopiston tilaisuudessa tehosterokote annetaan 13.7. tai sitä ennen 1. rokotteen saaneille ja ammattikorkeakoulun rokotuksissa 14.7. tai sitä ennen 1. rokotuksen saaneille henkilöille.\nTiedote Siun soten internetsivuilla: https://www.siunsote.fi/ajankohtaista/-/asset_publisher/Pd3n5XvvikRz/content/koronarokotustilaisuuksia-ilman-ajanvarausta-joensuussa-ja-lieksassa?


Rovaniemen Palloseura - Toimintasuunnitelma\nRovaniemen Palloseura toimintasuunnitelma 2018\nRovaniemen Palloseura ry järjestää mielekästä toimintaa harrastetoiminnasta kilpaurheiluun, vaalii jalkapalloilun kehitystä jäsentensä keskuudessa, sekä tukee nuorisokasvatusta.\nPohjois-Suomen johtavana jalkapalloseurana RoPS tarjoaa mahdollisuuden sekä kilpailuun ikäluokasta riippumatta korkeimmalla mahdollisella tasolla aina edustusjoukkueisiin asti, että jalkapallon harrastamiseen pelaajan omalla tasolla. Toiminta on laadukasta, tavoitteellista ja mielekästä niin pelaajille, seuratoimijoille kuin perheille.\nSeuramme tarkoituksena on luoda laadukas ja tavoitteellinen ympäristö lasten ja nuorten kokonaisvaltaiselle kehittymiselle. Yhteisten selkeiden toimintatapojen ja sääntöjen avulla mahdollistamme tavoitteidemme saavuttamisen. Seuramme on olemassa jäseniään varten; pelaajia, vanhempia, toimihenkilöitä, yhteistyökumppaneita yms.\nSeuramme toiminnassa tulee näkyä määrätietoisuus ja tavoitteellisuus, jotka luovat laadukkaan ympäristön sekä huippu-urheiluun että harrastamiseen. Tekemällä tiivistä yhteistyötä alueen muiden seurojen kanssa, haluamme luoda Rovaniemen Palloseurasta koko Pohjois-Suomen johtavan jalkapalloseuran.\nRovaniemen Palloseuran tavoitteena on olla vakaavarainen urheiluseura, joka harjoittaa liiketoimintaa urheilutoiminnan tukemiseksi.i.\nSeuramme järjestää vuosittain erilaisia lahjoituksia sekä hyväntekeväisyystapahtumia, kuten Tapaninpäivän turnaus ja hyväntekeväisyysottelut. Lisäksi tarjoamme iltapäiväkerhossa lapsille monipuolista, ohjattua ja omaehtoista liikuntaa ammattitaitoisten ohjaajien opastuksella.\nKehittämisen painopisteet toimintakaudella 2018 tulevat olemaan seuran toiminnan saattaminen taloudellisesti kannattavaksi. Lisäksi keskitytään monipuolisen ja laadukkaan valmennuksen kehittämiseen nappulaliigasta edustusjoukkueisiin.\nUrheilulliset tavoitteet 2018\nMiesten edustusjoukkueen tavoitteena on sijoittua veikkausliigassa kuuden parhaan joukkoon, sekä kehittää nuoria kotimaisia pelaajia Veikkausliigan huipulle ja kansainvälisille kentille.\nNaisten edustusjoukkueen tavoitteena on säilyttää paikka 1-divisioonassa.\nRoPSiin perustettavan uuden farmijoukkueen (RoPS-Santasport Akatemia) tavoitteena on tarjota laadukas ympäristö nuorille pelaajille, jotka haluavat kehittyä Veikkausliigapelaajiksi ja sen kautta kansainvälisille kentille. Joukkue tekee tiivistä yhteistyötä RoPSin edustusjoukkueen ja Lapin Urheiluakatemian kanssa.\nJunioritoiminnan tavoitteena on tarjota mahdollisimman monipuolista ja laadukasta toimintaa. Junioripuolella edetään suunnitelmien mukaisesti kohti visiota 2025. Vision toteuttamiseksi seura on luonut toimintafilosofian, joka toimii pohjana kaikelle tekemiselle. Toimintafilosofian perusperiaatteet ovat: yksilölähtöisyys, kokonaisvaltaisuus, tavoitteellisuus, suunnitelmallisuus ja seuranta, tasoryhmä ajattelu sekä monipuolisuus.\nTyttö-naisjalkapallon 2018 tavoitteet\nB-tyttöjen SM sarjaan pääseminenB-tyttöjen SM sarjaan pääseminen\nEdustusjoukkueen perustaminen pääosin omista kasvateista\nUrheiluakatemia –yhteistyön kehittäminen\nSeurayhteistyön kehittäminen pelaajapolun eheyttämiseksi (pelaajien määrä, seurojen selkeät roolit)\nPoikajalkapallon 2018 tavoitteet\nB-poikien SM sarjaan pääseminen\n1-3 omaa junioria pelaa edustusjoukkueessa\nOman Farmiseuran toiminnan vakiinnuttaminen osaksi pelaajan polun putkea\nUuden ikäkausijoukkueen perustaminen syksyllä 2018\nNappulatoiminnan 2018 tavoitteet\nNappulatoiminnan laadun kehittäminen\nNappulapelaajien määrän pitäminen vähintään vuoden 2017 tasolla\nTyttöjen määrän kasvattaminen Rovaniemen kaupungissa yhdessä yhteistyöseurojen kanssa\nSeuran taloudenhoito vaatii edelleen erityistä kehittämistä, tarkkaa seurantaa sekä rahoitussuunnittelua, jotta taloudellisista haasteista selvitään jatkossa. Toimintakaudelle 2018 on luotu realistinen budjetti, jonka toteutumista seurataan kuukausittain kustannuspaikoittain.\nSeuran laaja ja erittäin monipuolinen toiminta vaatii varainhankinnan onnistumista. Yhteistyösopimusten kautta saaduilla tuloilla on seuran toiminalle erittäin suuri merkitys. Uusia kumppaneita pyritään edelleen hankkimaan lisää Rovaniemen seudulta, maakunnista sekä muista kaupungeista. Tavoitteena on pitää RoPS uskottavana ja haluttuna yhteistyökumppanina.\nRoPSin Bingotoimintaa uudistetaan. Se on menettänyt merkityksensä seuran tärkeimpänä tulonlähteenä. Tärkeinä tulevaisuuden muina tulonlähteinä tulevat toimimaan vuokra- ja majoitustuloja tuottava seuran omistama Koskikatu 24 kiinteistö sekä markkinointiyhtiö Blue Idea Oy. Markkinointiyhtiö vastaa miesten edustusjoukkueen yhteistyökumppanuuksien ja valotaulumainosajan myynneistä sekä majoitustoiminnan operatiivisesta toiminnasta.\nKeskuskentän stadion mahdollistaa uusia tulonhankintamahdollisuuksia kenttä-, oheis- ja tapahtumamyynnin suhteen. Yhteistyökumppaneille ja muille tärkeille sidosryhmille pystytään tarjoamaan laadukkaat puitteet uusien tilojen myötä. Ottelutapahtumia on tarkoitus kehittää viihdyttäviksi koko perheen tapahtumiksi. Jokaiseen ottelutapahtumaan pyritään järjestämään oma teema/oheistapahtuma.\nToimitusjohtajan aktiivisella talousseurannalla ja raportoinnilla johtokunnalle, pyritään varmistamaan, että toiminnan tulos on positiivinen toimintakaudella 2018.\nSeura toimii aktiivisesti olosuhteiden kehittämiseksi yhteistyössä kaupungin ja alueen urheiluseurojen kanssa. Seura ja sen joukkueet hyödyntävät Rovaniemen kaupungin ja Santasport Lapin Urheiluopiston tarjoamia lukuisia peli- ja harjoittelupaikkoja.\nRovaniemen keskuskentälle tulisi uusia ns. aurinkokatsomo vastaamaan UEFA katsomotiloille asettamia vaatimuksia. Katsomohanketta pyritään edistämään yhteistyössä Rovaniemen kaupungin kanssa.\nSeura pyrkii tiedottamaan toiminnastaan mahdollisimman avoimesti ja ennakoivasti sekä reaaliaikaisesti hyödyntäen useita eri tiedotuskanavia. Päätiedotuskanavana toimivat seuran nettisivut, joiden päivittämisvastuut on jaettu seuratoimijoiden kesken. Facebookin ja Twitterin roolit tiedottamisen välineinä tulevat jatkossa yhä kasvamaan nykyisestä. Tärkeimmistä tapahtumista pyritään aina julkaisemaan lehdistötiedote tiedotusvälineille.\nSeuran joukkueille, pelaajille ja perheille järjestetään säännöllisesti erilaisia tiedotustilaisuuksia. Seurajohto osallistuu joukkueiden vanhempaintilaisuuksiin kertoen seuran toimintaperiaatteista sekä jakaen yleistä informaatiota. Sähköpostien jakeluryhmät suoraan eri toimintaryhmille toimivat aktiivisina viestintäkanavina.\nRovaniemen Palloseura syyskokous


Big Two korttipeli: säännöt ja esittely\nBig Two – Aasian suosituin korttipeli\n03.07.2009 | Aihe: Netin rahapelit suurennuslasin alla\nAina silloin tällöin Nettipokeri.infossa on ihmetelty Aasian erikoisia rahapelejä. Tällä kertaa vuorossa on erittäin suosittu Big Two -korttipeli, joka on niin erinomainen peli, että suomalaistenkin kannattaa se opetella.\nJokaisella maailmankolkalla on omat, koukuttavat rahapelinsä. Suomessa ja muissa länsimaissa hedelmäpelit ovat perinteisiä addiktiopelejä. Japanissa pelataan perin juurin kummallista pachinko-peliä. Kertaluokkaa köyhemmässä Kaakkois-Aasiassa ei hedelmäpelejä tai muita automaatteja juuri ole, mutta korttipelit koukuttavat kansaa.\nTuo maailmankolkka onkin esitellyt muulle maailmalle monta hienoa korttipeliä, kuten Badugi-pokerin. Maanosan varsinainen hittipeli on kuitenkin korttipeli nimeltä Big-Two, joka on niin suosittu, että se tunnetaan jopa lempinimellä “Hong Kongin kansallispeli”.\nBig Two on siitä erikoinen korttipeli, että se on hauska sekä rahasta että ihan vaan huvin vuoksi pelattuna. Ja siinä missä pokeri on yleensä miesten hommia, Big Two koukuttaa sukupuoleen (tai ikään) katsomatta.\nJos pidät korttipeleistä, Big Two kannattaa ehdottomasti opetella. Se on erinomaista viihdettä vaikka mökille, kun vesisateella sisällä jumittavan porukan ainoa hupi on haalistunut Turun Linna -korttipakka.\nBig Two pähkinänkuoressa\nBig Two on neljän hengen korttipeli, jossa on tarkoitus päästä kaikista korteista mahdollisimman nopeasti eroon.\nPelin alussa kaikki pakan kortit jaetaan tasan pelaajille. Yksi pelaajista aloittaa pelaamalla jonkin korttiyhdistelmän. Omalla vuorollaan muut joko passaavat tai pelaavat vahvemman yhdistelmän kuin edellinen pelaaja.\nNäin jatketaan, kunnes yksi pelaajista pääsee korteistaan eroon. Käteen jääneet kortit tuovat muille sakkopisteitä.\nKortit ja maat\nBig Twon korttien arvojärjestys suurimmasta pienimpään on 2AKQJT9876543.\nArvojärjestys poikkeaa normaalista siis sen verran, että kakkonen on suurin kortti. Suorissa kakkonen on kuitenkin numeronsa arvoinen (tämä selviää myöhemmin tarkemmin).\nMyös mailla on arvojärjestys, joka on vahvimmasta heikoimpaan: pata, hertta, risti, ruutu.\nKäytännössä suosittelen pelaamaan perinteisellä länsimaisella arvojärjestyksellä (pata, hertta, ruutu, risti), sillä se on yleensä tutumpi kaikille ja näin helpommin muistettavissa.\nHyväksytyt yhdistelmät ovat seuraavat.\nYksittäinen kortti. Seuraavan pelatun kortin on oltava suurempi kuin edellisen. Myös samaa numeroa olevan kortin voi pelata, jos se on vahvempaa maata kuin edellinen (pataseiska käy herttaseiskan päälle).\nKaksi samaa korttia, esim. 88.\nSamaa numeroa olevan parin voi pelata, jos vähintään toinen uuden parin korteista on vahvempaa maata kuin kumpikaan aiempien parien korteista.\nKolme samaa korttia, vaikka 999.\nViiden kortin yhdistelmät\nHyväksytyt viiden kortin yhdistelmät heikoimmasta vahvimpaan ovat:\nSuora: Viisi peräkkäistä korttia, isompi suora päihittää pienemmän. Samankokoisen suoran voi pelata, jos suoran isoimman kortin maa on väkevämpi kuin edellisen suoran. Kakkonen on suorassa numeroarvonsa kokoinen, eli suora voi olla vaikka 23456 tai A2345. Ässä on pokerin tapaan suoran suurin tai pienin kortti.\nVäri: Viisi korttia samaa maata. Suuremman kortin omaava suora voittaa pienemmän ja tasatilanteessa voi pelata arvokkaampaa maata olevan värin.\nTäyskäsi: Kolmoset ratkaisevat täyskäden suuruuden.\nNeloset: Neljä samaa ja mikä tahansa viides kortti. Huomaa, että kädessä on pakko olla tuo viides kortti.\nVärisuora: Viisi peräkkäistä korttia samaa maata.\nJakaja jakaa koko pakan tasan pelaajien kesken, eli jokainen pelaaja saa kouraansa 13 korttia.\nPelin heikoimman kortin, eli ruutu kolmosen kädestään löytävä pelaaja aloittaa pelaamalla tuon kortin jossain hyväksytyssä korttiyhdistelmässä. Yhdistelmät pelataan yhteen pinoon keskelle pöytää.\nTästä eteenpäin vuoro kiertää pelaajalta toiselle. Vuorollaan pelaajalla on kaksi vaihtoehtoa:\nVahvemman yhdistelmän pelaaminen\nVuorollaan pelaaja voi pöydätä yhdistelmän, jos se on vahvempi kuin viimeksi pelattu. Lisäksi pelattavassa yhdistelmässä täytyy olla yhtä monta korttia, kuin edellisessä yhdistelmässä. Jos kierros aloitettiin parilla, niin sitten täytyy pelata pareja – muun korttimäärän yhdistelmät eivät kelpaa.\nPassaamalla vuoro siirtyy seuraavalle ilman korttien pelaamista. Passata saa taktisista syistä, eli kortteja ei ole pakko pelata, vaikka ne pöytään kävisivätkin.\nKun kaikki pelaajat passaavat putkeen, kierros päättyy. Viimeisenä kortteja pöytään pelannut avaa uuden kierroksen pelaamalla haluamansa korttiyhdistelmän ja peli jatkuu.\nTähän tapaan jatketaan, kunnes joltain pelaajalta loppuu kortit. Peli päättyy heti, kun yksi pelaajista pelaa kätensä tyhjäksi.\nEsimerkki pelin kulusta:\nA aloittaa pelaamalla kasin pöytään. B passaa. C passaa. D pelaa rouvan. A pelaa kuninkaan. B pelaa patakakkosen eli pelin vahvimman kortin. Kaikki passaavat. B aloittaa uuden kierroksen pelaamalla minkä tahansa haluamansa yhdistelmän.\nKäteen jääneet kortit tuovat miinuspisteitä per kortti sen mukaan, montako korttia käteen jäi.\n13 korttia: pisteitä 3 per kortti\n10 – 12 korttia: pisteitä 2 per kortti\n1 – 9 korttia: 1 piste per kortti\nPisteenlaskun voi hoitaa monella eri tavalla. Mökkipelailuun sopiva tapa on sopia tietty pisteraja. Kun joku pelaajista ylittää tämän pistemäärän, peli päättyy ja vähiten pisteitä kerännyt voittaa.\nRahapelissä pisteillä on tietty arvo, vaikka esimerkin vuoksi euro per piste. Kierroksen jälkeen pelaaja vertaa omaa pistemääräänsä kaikkiin vastustajiin ja kunkin vastustajan kohdalla vähemmän pisteitä saanut saa erotuksen verran rahaa toiselta. Järjestelmä on sama kuin kiinalaisessa pokerissa.\nTeppo vertaa tulostaan Markoon ja maksaa Markolle 8 euroa. Sepolta hän saa 20 – 8 = 12 euroa ja Veikolta 39 – 8 = 31 euroa. Kaikki pelaajat vertaavat vastaavalla tavalla tulostaan muihin kuten Teppo teki ja saavat tai maksavat rahaa.\nAasialaisissa peleissä, kuten Mahjongissa, vuorojärjestys kiertää useimmiten vastapäivään, eikä Big Two ole poikkeus. Tällä ei kuitenkaan ole mitään väliä, joten Suomessa voi ihan hyvin antaa edetä pelin meille normaalimpaan suuntaan.\nBig Twossa on myös toinen aasialaisten pelien tavaramerkki, eli hyvin monimutkainen tapa ratkaista miten kortit jaetaan. Helpommalla pääsee, kun antaa jakajan vuoron kiertää ihan tavalliseen korttipelien tapaan.\nPaljon lisää Big Twosta\nNetistä löytyy paljon lisää hyviä Big Twon tietolähteitä, jotka kertovat pelistä kaiken olennaisen ja enemmänkin.\nPagat – Korttipelien paras tietolähde kertoo Big Twon säännöt miljoonine eri variaatioineen\nWikipedia – Täältäkin löytyy paljon hyvin jäsenneltyä Big Two -asiaa.\nAPN – Piskuisen Action Poker Network -pokeriverkon softan mukana tulee myös Big Two\nGang of Four – Big Twosta kehitelty kaupallinen peli. Myös nettiversiona löytyvä erittäin hauska peli, josta löytyy asiaa myös suomeksi.


Urheilupuiston uimahalli on auki omatoimisille vesijumppareille - Kouvolan kaupunki\nEtusivu / Ajankohtaista / Urheilupuiston uimahalli on auki omatoimisille vesijumppareille\nArtikkeli julkaistu: 8.6.2020\nUrheilupuiston uimahalli on auki omatoimisille vesijumppareille\nUrheilupuiston uimahalli on ollut auki viikon ja avautumisen myötä uimahallissa otettiin käyttöön näyttö, joka ohjeistaa vesijumppaamaan. Uimahallin ensimmäinen aukioloviikko oli rauhallinen.\nUrheilupuiston uimahalli avattiin muiden Kouvolan sisäliikuntapaikkojen tavoin viime viikolla. Uimahallissa ovat avoinna sisäaltaiden lisäksi ulkoallas. Koronapandemiaan liittyvinä varotoimenpiteinä saunat ja kuntosali ovat toistaiseksi suljettu ja pukukaappien ja suihkujen määrää on rajoitettu. Uimahallilla voi lainata vain juoksuvöitä. Muut välineet, kuten lelut, matkamittarit ja laudat ovat poistettu toistaiseksi käytöstä.\nLiikuntapaikkapäällikkö Kirke Roos kertoo, että ensimmäinen viikko oli erittäin hiljainen. Myös iltaisin ja viikonloppuisin on ollut rauhallista. ”Asiakkaat ovat ilahtuneita, kun ovat päässeet uimahalliin uimaan mutta palautetta on tullut saunoista, koska ne ovat suljettu. Myös kuntosaleja on toivottu avattavaksi.”\nUimahallin avaamisen myötä Urheilupuiston uimahallissa otettiin viime maanantaina käyttöön näyttö, josta voi seurata vesijumppaa. Näyttö on asennettu altaan matalaan päätyyn suihkujen puoleiselle sivulle. Helppokäyttöiseltä kosketusnäytöltä voi valita eri pituisia, tehoisia ja eri lihasryhmille tarkoitettuja vesijumppia ja se on tarkoitettu kaiken ikäisille liikkujille.\nVastaavanlainen näyttö oli talvella kokeilussa Valkealan uimahallissa ja sai paljon kiitosta asiakkailta. Myöhemmin näyttöjä on tarkoitus hankkia kaikkiin uimahalleihin.\nUrheilupuiston uimahalli ja ulkoallas ovat avoinna 1.6.-2.8.2020 maanantaista sunnuntaihin klo 11-18. Normaaleihin aukioloaikoihin siirrytään tämän hetkisen suunnitelman mukaan maanantaina 3.8.2020.\nliikuntapaikkapäällikkö Kirke Roos, 020 6158235, kirke.roos(at)kouvola.fi


Pankkiasiamiehen työn kuvaus - yleiskatsaus, vastuut, taidot\nUseimmat ymmärtävät, mikä pankkitili on ja mitä työtä hän tekee. Pankkitiski hoitaa asiakkaiden päivittäiset rahoitustapahtumat. Ne voivat sisältää rahansiirtoja, maksumääräyksiä Rahamääräys Rahamääräys on taattu maksuväline tietylle määrälle, jota kaksi osapuolta voi käyttää maksuvälineenä vastineeksi tietystä, talletuksista ja nostoista sekä tapahtumien tarkistamisesta.\nPankinlaskijan on osoitettava kattava käsitys pankista, jossa hän työskentelee, sen järjestelmistä, politiikoista ja kiistatta tärkeimmistä kyvyistä - kuinka sekä laskea rahaa että olla vastuussa siitä.\nPankinlaskija on vastuussa päivittäisistä rahoitustapahtumista, joista pankin asiakkaiden on hoidettava.\nPankkilaskureilla on oltava erinomaiset matematiikan / laskentataidot sekä poikkeukselliset ihmisten taidot.\nKoulutus voi alkaa ennen palkkaamistaan; suurin osa laskurin koulutuksesta tehdään kuitenkin sen jälkeen, kun pankki on palkannut heidät.\nPankkitunnistin on tyypillisesti vastuussa ensivaikutelman tarjoamisesta pankille. He ovat usein vastuussa siitä, että asiakkaat tuntevat olonsa turvalliseksi, vastaavat asiaankuuluviin kysymyksiin ja edistävät pankin palveluja. Tarkistustili Tarkistustili on eräänlainen talletustili, jonka yksityishenkilöt avaavat rahoituslaitoksissa rahan nostamiseksi ja tallettamiseksi. Sekkitili, joka tunnetaan myös transaktio- tai kysyntätilinä, on erittäin likvidejä. Yksinkertaisesti sanottuna se tarjoaa käyttäjille nopean tavan käyttää rahaa. . Tavoitteena on tarjota asiakkaalle erinomaista palvelua, jotta asiakas jatkaa pankin käyttöä kaikkiin taloudellisiin tarpeisiinsa.\nPankinlaskijat voivat olla vastuussa myös:\nPaperi- / talletus- ja nostolomakkeiden täyttäminen\nPankkiautomaattien talletusten ja nostojen valvonta\nTasausnumerot työpäivän lopussa\nPalkkaakseen pankinlaskijaksi perusopetuksen vaatimus on lukiotodistus tai GED. Jotta tellerille luotettaisiin alkeellisimpia tehtäviä, hänellä on oltava peruskoulutus.\nEhkä tärkeimmät pätevyys pankin pankkivirkailijaksi palkkaamiseen ovat erinomaiset matematiikan perustaidot (kyky laskea tarkasti käteis- / saldotapahtumatiedot) ja erinomaiset ihmisten taidot. ja työskentele yksilöiden ja ryhmien kanssa. Henkilöt, joilla on hyvät ihmissuhdetaidot, ovat voimakkaita sanallisia ja sanattomia kommunikaattoreita, ja heidän katsotaan usein olevan "hyviä ihmisten kanssa". .\nJälleen pankinlaskijat työskentelevät rahalla päivittäin. Heidän taitojensa on oltava paikalla ja niiden tarkkuuden on oltava luotettavaa. Ainakin osittaisen korkeakouluopetuksen saaminen tekee ehdokkaasta todennäköisemmän palkatun. Kuitenkin, kun yksityishenkilöillä on korkeakoulututkinto - etenkin matematiikkaan liittyvä, kirjanpito Johdon kirjanpito Johdon kirjanpito (tunnetaan myös nimellä kustannuslaskenta tai johdon kirjanpito) on kirjanpidon ala, joka koskee kirjanpidon tunnistamista, mittaamista, analysointia ja tulkintaa. kirjanpitotiedot, jotta niitä voidaan käyttää avustamaan johtajia tekemään tarvittavat päätökset hallita yrityksen toimintaa tehokkaasti. tai muulla rahoitusalalla - ne ovat yleensä nopeasti seurattavissa johtotehtäviin pankissa.\nIhmisten taidot ovat kriittisiä myös pankkitunnistimille. Kuten edellä on mainittu, he ovat vastuussa ensimmäisestä vaikutelmasta, jonka asiakas saa pankkia käyttäessään. Siksi heidän on voitava välittää tietoa pankista ja käytettävissä olevista palveluista ytimekkäästi ja ystävällisesti.\nKoulutus pankinlaskijan tehtävälle voi alkaa hyvissä ajoin ennen kuin henkilö on palkattu pankkiin. Työskentely missä tahansa vähittäiskaupan ympäristössä, jossa käteistä vaihdetaan ja rekisterityötä vaaditaan, on erinomainen koulutus pankille haluaville.\nSuurin osa laskurin koulutuksesta tehdään kuitenkin työpaikalla. Muutaman ensimmäisen viikon ajan palvelukseen ottamisen jälkeen uudet työntekijät kouluttavat palkattuun pankkiin. Vaikka matematiikan ja rekisteröinnin perustaitoja voidaan käyttää vapaasti, kukin pankki todennäköisesti noudattaa omia käytäntöjään ja järjestelmiä tapahtumien laskemiseen, luovuttamiseen ja kirjaamiseen. Siksi laskurin on saatava erikoiskoulutusta missä tahansa rahoituslaitoksessa, joka häntä työllistää.


Tässä ammattilaiskäyttöön soveltuvassa nappimikrofonissa on korkealuokkainen pallokuvioinen kondensaattorikapseli. Nappimikrofoni toimii minkä tahansa sovelluksen kanssa, joka ottaa äänen kuulokeliitännän kautta.\nJos käytät SmartLav+ mikrofonia iOS-yksikön kanssa, missä 3,5 mm kontakti, löytyy erityinen RØDE Rec-sovellus jonka voi ladata maksuttomasti AppStoressa. SmartLav+ ja RØDE Rec-sovellus tekevät iOS-yksikkösi täydelliseen äänen tallentimeksi useilla esivalinta säädöillä sopimaan eri tilanteisiin. Lisäksi saat ammattimaisia ediotointimahdollisuuksia ja voit julkaista aineistosi SoundCloud´iin ja Dropbox´iin suoraan sovelluksesta.\nMikrofonin johto on 90 cm pitkä. Mikäli tarviset pidemmän johdon niin tämä jatkojohto sopii hyvin: Röde SC1 3.5mm TRRS-uros 3.5mm TRRS-naaras 6m


HJK - Haka | Veikkausliiga 21.7.2012\nOnko Hakasta pysäyttämään viikolla Islannin mestarin murskannutta HJK:ta?\nHJK – Haka, merkki yli 2,5 maalia, kerroin\nJalkapallon Veikkausliigaa, HJK saa vieraakseen Hakan. HJK voitti tosiaan viikolla pelatussa Mestareiden Liigan karsintojen ensimmäisessä osa-ottelussa islantilaisvieraat, KR Reykjavikin vaatimattomasti 7-0 maalein. Ottelupari on ratkennut, joten HJK voi keskittyä nyt varsinkin tällä hetkellä täysin Haka -otteluun. HJK osoitti viikolla, miten joukkueesta löytyy valtavasti maalintekovoimaa. Kyllähän KR oli heikko, mutta on todettava, että HJK oli myös erinomainen. HJK:lla on paljon hyviä maalintekijöitä Juho Mäkelän sekä Joel Pohjanpalon johdolla. Täytyy myös muistaa, että Mika Väyrynen saa jatkuvasti lisää pelituntumaa alleen ja se on loistava asia kotijoukkueen kannalta.\nHaka on heikko vierasjoukkue. Todennäköisesti Helsingissä Haka joutuu puolustamaan ja keskittymään vastaiskuihin. Vierasjoukkueen puolustus on vuotanut vieraissa pahasti ja sitä se todennäköisesti tulee tekemään myös liigan parhaan joukkueen vieraana. Haka on voittanut vasta kaksi vierasottelua, mutta on kuitenkin todettava, että kotonaan Haka pelaa hyvin. Kolmeen viime kotiotteluun alla on kolme voittoa. Potentiaalia myös vierasjoukkueesta riittää. Todennäköisesti HJK nappaa kuitenkin selvähkön kotivoiton ja saa näin hyvän tuloksen alleen ennen Reykjavikin vierailua.


25.5.2017 Teksti: Mervi Alatalo Kuvat: iStock\nToistuva kipu oikean kylkikaaren alla on monen tunnistama vaiva. Olo voi tuntua tukalalta, sillä kylkikipu tuntuu painon tunteena.\nKylkikipu oikealla ei läheskään aina johdu maksasta\nMistä kylkikipu johtuu, ja pitääkö siitä olla huolissaan? Kysyimme asiaa Turun Mehiläisessä työskentelevältä sisätautien ja gastroenterologian erikoislääkäriltä Tiina Kojolta.\n– Maksa ja sappirakko sijaitsevat oikean kylkikaaren alla, Kojo sanoo.\nMoni kivusta tai omituisesta painon tunteesta kärsivä epäileekin ensimmäiseksi vaivan johtuvan juurikin maksasta.\nKojon mukaan on kuitenkin melko epätodennäköistä, että oikean kyljen alla tuntuva kylkikipu johtuisi maksasta.\n– Maksan turpoaminen on harvinainen tila, eikä sitä kovin paljon esiinny.\nSekään, jos maksa alkaa ylipainon ja alkoholin käytön seurauksena vuosien kuluessa rasvoittua ja kehittää myöhemmin sidekudosta, ei aiheuta tuntemuksia, vaan maksan huonontunut tila käy ilmi kohonneista maksa-arvoista.\n– Monilla voi olla maksassaan kystiä eli tyhjiä onteloita, mutta sekin on todella harvinaista, että ne olisivat niin isoja, että aiheuttaisivat paineen tunnetta. Samoin on kasvainten laita.\nKipu kyljessä voi johtua sappikivistä\nKojon mukaan sappiongelmat ovat vähän todennäköisempi vaihtoehto, jos kylkikipu tuntuu oikean kylkikaaren alla. Sappikiviä on tyypillisimmin yli 40-vuotiailla, ylipainoisilla ja vaivaan liittyvää sukurasitetta kantavilla naisilla.\nMutta sappikivetkään eivät välttämättä ole kivun syy.\n– Juuri valmistuneessa väitöskirjassa todetaan, että sappirakon poistaminen kivineen päivineen leikkauksessa ei läheskään aina poista vatsavaivoja, Kojo sanoo.\nKylkikipu voikin johtua paksusuolesta\nOikean kylkikaaren alaisten vatsavaivojen todennäköisin syy liittyykin paksusuoleen, joka kulkee aivan maksan vierestä.\n– Tyypillisimmin kyseessä on ärtyvän suolen oireyhtymä, hidas suoli, johon liittyy ummetusta, ripulointia, ilmanmuodostusta. Suolen venyminen oikean kylkikaaren puolella on todennäköisin kivun lähde.\nSuolistosyöpäkään ei useimmiten oireile kivulla vaan esimerkiksi suolen toiminnan muutoksina, anemiana ja verisenä ulosteena.\nKylkikipu voi aiheutua myös selän ongelmista.\n– Joskus, kun vatsakivun syy ei lukuisienkaan tutkimusten ja tähystysten jälkeen selviä, on aiheellista miettiä, olisiko kivun syynä esimerkiksi selkärangassa oleva tuki- ja liikuntaelimistön ongelma.\nKotiliesi.fi: Rasvamaksa yleistyy naisilla: Näin ehkäiset rasvamaksan\nnimimerkki / 8.9.2021 klo 07:30\n” Sappikiviä on tyypillisimmin yli 40-vuotiailla, ylipainoisilla ja vaivaan liittyvää sukurasitetta kantavilla naisilla. ”\n” Sappikivet ja vähähiilihydraattinen ruokavalio\nSappirakko varastoi sappinestettä, jonka maksa valmistaa. Sappinesteen tehtävänä on pilkkoa rasvaa, jota saadaan ruokavaliosta.\nYleinen uskomus on, että rasvan syöminen aiheuttaisi sappikiviä ja perinteinen ohjeistus sappikivivaivaan on ollut syödä vähärasvaista, korkea hiilihydraattista ruokaa sekä ottaa kipulääkettä. Perinteinen ohjeistus syödä vähärasvaisesti ei kuitenkaan usein vie vaivaa pois, vaan henkilö joutuu turvautumaan leikkaushoitoon.\nKuinka sappikivet, syntyy?\nJos syöt vähärasvaista ruokaa, vähemmän sappinestettä tarvitaan sulattamaan tällöin ruokaasi, jolloin sappineste alkaa kerääntymään sappirakkoon. Ajan kuluessa kerääntynyt sappineste sappirakossa alkaa muodostamaan sappikiviä. Tutkimuksissa on osoitettu, että jos syö vähärasvaista ruokaa, riski saada sappikiviä kasvaa merkittävästi (Tsai et al. 2005).\nSappikivet ja hiilihydraatit\nSen sijaan, että ajateltaisiin rasvan aiheuttavan sappikiviä, meidän kannattaisi tarkastella hiilihydraatteja. Tutkimus osoitti myös, että mitä enemmän syömme hiilihydraatteja, sitä suuremmaksi riski saada sappikiviä kasvaa (Tsai et al. 2005).\nMitä sitten tapahtuu, jos teemme asiat toisinpäin?\nJos syömme rasvaista ruokaa, tarvitsemme enemmän sappinestettä sulattamaan ruokaa, jolloin sappirakkoon ei jää ylimääräistä sappinestettä ”lillumaan”. Tällöin sappikiviä ei myöskään teoriassa ole mahdollisuus muodostua. On loogista siis ajatella, että rasvaisempi ruoka tyhjentää sappirakkoa säännöllisesti, jolloin sappikiviä ei pääse muodostumaan ja tiede tukee myös sitä. Satunnaistetussa kontrolloidussa tutkimuksessa (paras tieteellinen asetelma) verrattiin vähärasvaista ja korkearasvaista ruokavaliota 6 kuukautta. Korkearasvaista ruokavaliota noudattavilla koehenkilöillä sappirakko tyhjentyi tehokkaammin, kuin vähärasvaista ruokavaliota noudattavilla koehenkilöillä, ja sappikiviä ei muodostunut. Puolilla (50%) vähärasvaista ruokavaliota noudattavilla koehenkilöillä muodostui sappikiviä kuuden kuukauden aikana. Molemmissa ryhmissä tapahtui kuitenkin painonpudotusta (Festi et al. 1998).\nOhjeistus, että meidän pitäisi syödä vähärasvaisesti ja korkeahiilihydraattisesti välttääksemme sappikiviä saattaa johtua rasvan pelosta ruokavaliossa. Tiede ei kuitenkaan tue tämänkaltaista ohjeistusta, jossa rasvan käyttöä tulisi välttää/pelätä. ”\nLähde: Vaste Oy\nChronin tauti / 9.9.2020 klo 10:19\nOikeanpuolinen kylkijomotus vei minut sappikivien tähystysleikkaukseen 18 v. sitten. Kun leikkauskaan ei vienyt oikeanpuolista kylkijomotusta pois lääkärintutkimukset jatkuivat. 17 v. sain diagnoosiksi ileokekaalikulmassa ( ohutsuolen ja paksusuolen yhtymäkohdassa) Chronin tauti. Kaikki 17 v tautini on ollut remissiossa, koska oireet ovat olleet niin vähäiset taudin alkaessa, ovat oireet myös vähäisinä pysyneet. Joten kylkijomotukseni ei johtanut hankaliin tautimuotoihin.\nAnnikki / 16.12.2020 klo 22:08\nNaisilla mahdollinen aiheuttaja myös munasarjan kysta. Itsellä kokemusta useammasta ja yhdestä viheliäimmästä, n. 8cm halkaisijaltaan kasvaneesta. Viimeisestä kun olen eroon päässyt, ei myöskään tätä paineentunnetta kylkikaaren alla ole tuntunut.\nProsessoitu suomalainen maito, viljat, sokerit, stressi, keinomakeutusaineet, prosessoidut siemenöljyt (rypsiöljy, margariinit, levitteet, kasvirasvakermat jne…) ja lisäaineet. Ne kun jättää pois, rauhoittuu elimistö aika monella.\nMargariinit, levitteet ja siemenöljyt ovat varmaan pahin elimistön sairastuttaja. Moni pääsee suolisto-oireista ja elimistön tulehduksesta eroon, kun jättää siemenöljyt syömättä.\nJos joku näitä rasvoja väittää terveellisiksi, niin hän joko\nB: ei ole perehtynyt kasviöljyjen haittavaikutuksiin kokonaisterveydelle\nMaitotuotteista maustamaton jogurtti ja kypsytetyt juustot monesti sopivat ja ovat parempia myös suolistolle.\nJoillekkin ihmisille sopii puhdas kaura, mutta suurimmalle osalle ei sovi mikään vilja.\nSyö D-vitamiinia 50 µg päivässä.\nVastuu omasta terveydestä ja hyvinvoinnista kannattaa ottaa omiin käsiin ja opiskella aihetta omatoimisesti monesta näkökulmasta. Kannattaa myös rohkeasti kokeilla. Mitään vakavaa ei tapahdu, vaikka olisit maidottomalla, sokerittomalla ja viljattomalla ruokavaliolla. Paitsi mahdolliset positiiviset terveysvaikutukset. Anna itsellesi mahdollisuus.


Mitä tapahtui Sammonmalja-futikselle? | Turun ylioppilaslehti\nMitä tapahtui Sammonmalja-futikselle?\nSammonmalja-turnauksen jäätyä väliin opiskelijat kehittivät itse korvaavaa toimintaa. Kuva P-klubin ja Kritiikin välisestä ottelusta syksyllä 2010.\nSammonmalja-jalkapalloturnausten peruuntumisten taustalla ovat olleet yliopistoliikunnan henkilökuntaruletti, tulviva kenttä ja huonosti ajoitetut lomamatkat.\n"Turnaus on yleensä pelattu alkusyksystä, ja siinä vaiheessa meillä oli vain yksi työntekijä ja jostain piti luopua. Tällä kertaa se oli jalkapallo. Yliopistoliikunnan pyörittäminen yksinään vie nimittäin sen verran aikaa, että turnauksen järjestäminen olisi ollut liian haastavaa", kertoo lokakuussa liikuntasuunnittelijan toimessa aloittanut Petri Kuokkanen.\nVuonna 2010 turnaus jäi pelaamatta, koska perinteisenä kisanäyttämönä toiminut Kuuvuoren kenttä lainehti vettä. Tähän päälle osui vielä silloisen liikuntasuunnittelijan lomamatka.\nKuokkanen kuitenkin vakuuttaa, että yli 40 vuotta vanhoista perinteistä pidetään kiinni ja turnaukset laitetaan pyörimään normaaliin tapaan.\n"Tulevaisuus on tietysti tarua ihmeellisempää. Keväällä meillä on luvassa lentopalloa ja sählyä. Futikset jäävät kyllä luultavasti tältä lukuvuodelta väliin. Seuraava jalkapalloturnaus järjestetään sitten syksyllä", Kuokkanen selvittää.\nKun Sammonmalja syntyi 1970-luvulla, yliopistoliikunnan tarjonta oli nykyistä selvästi suppempaa. Konsepti on muuttunut vuosien aikana.\n"Lajeja tietysti oli tietysti silloin 70-luvulla enemmän kuin nyt, esimerkiksi maastojuoksua, suunnistusta ja hiihtoa. Nykyisin on sitten muuta tarjontaa kuten ryhmäliikuntaa. Maailma muuttuu koko ajan ja me yritämme muuttua mukana", hän jatkaa.\nKuokkasen mukaan lajit eivät nytkään ole kiveen hakattuja. Hän kehottaakin opiskelijoita aktiivisuuteen. Uusia ehdotuksia otetaan mielellään vastaan.\n"Tämä on yliopiston sisäistä toimintaa, joten voimme ottaa lajivalikoimaan melkein mitä vain. Puitteet täytyy kuitenkin olla kunnossa. Laskettelua on esimerkiksi melko hankala järjestää," Kuokkanen toteaa.\nVaikka Sammonmaljan suosio on laskenut huippuvuosista, joukkueita on viime vuosinakin ilmoittautunut reilusti toistakymmentä.\nMyös neljännen vuoden Suomen historian opiskelija Oskari Varpela uskoo, että pelaajia riittää. Hän on itse osallistunut turnaukseen aina kun se on vain järjestetty. Pelihaluja löytyisi, ja Varpela kertookin olevansa harmistunut siihen, ettei jalkapalloturnausta ole saatu järjestettyä.\n"Eihän tätä voi muuksi kuin farssiksi kutsua. Minun opiskeluaikana on kahteen kertaan päästy pelaamaan", Varpela tylyttää.\n"Yliopistolta löytyy varmasti halukkaita ihmisiä pelaamaan jalkapalloa. Siitä on puhuttu muidenkin oppiaineiden kaverien kanssa, että kiinnostusta löytyy. Aina kun pelit on järjestetty, niin on ollut tosi hyvä tapahtuma", hän toteaa.\n"Eikä se pelailu ainakaan laske opiskelumotivaatiota, kun siinä on tuo sosiaalinenkin puoli. Tuolla gradukopissa kun on välillä aika yksinäistä", hän naurahtaa.\nSamoilla linjoilla Varpelan kanssa ovat toisen vuoden oikeustieteen opiskelijat Pekko Suortti sekä Saku Lehikoinen.\n"Olisihan se makeeta, jos nuo futikset saataisiin järjestettyä. Ja sen turnauksenkin pystyisi tarvittaessa järjestämään vaikka yhden viikonlopun aikana", Lehikoinen miettii.\n"Kyllä minäkin uskon, että porukkaa riittää. Ollaan nyt esimerkiksi Indeksin jätkien kanssa kaavailtu pienimuotoista pipolätkäturnausta. Sählypelit voitaisiin kyllä siirtää johonkin hieman parempaan paikkaan.\nTuo Iskeri on ihan hyvä höntsäilyyn, mutta Sammonmaljat voitaisiin viedä esimerkiksi Leaf Areenalle", Suortti ehdottaa.\nKUVA: JUKKA-PEKKA KATAJAMÄKI


Vappuna alkoi blogini ensimmäinen lukuhaaste, Rikoksen jäljillä, jossa haastoin itseni ja muut kirjojen ystävät lukemaan fiktiivistä kirjallisuutta, joka käsittelee rikoksia, niiden tutkintaa, tutkijoita, rikollisia ja heidän motiivejaan. Asetin omaksi tavoitteekseni lukea itselleni uusia dekkarinimiä, ja toivoin löytäväni uusia dekkarisuosikkeja. No, muutama vanha tuttu pujahti lukupinoon (Queen, Heino, Hurma), mutta muutoin onnistuin pysyttelemään uusien nimien parissa. Ja suosikkilistakin karttui! Ehdin lukea touko-syyskuun aikana yhteensä 18 haasteeseen sopivaa kirjaa, ja mukaan mahtui monenlaista:\nNoir-sarjoja Budapest-Berliini-Glasgow-Helsinki -akselilla:\nVilmos Kondor: Budapestin varjot - noir-tunnelma jäi vaisuksi, mutta silti jatko-osatkin ovat pienen mutustelun jälkeen alkaneet kiinnostaa.\nPhilip Kerr: Liekit Berliinissä - tässä päästiin jo asiaan eli synkkyyttä löytyy. Oli hyvä, jatko-osat ovat korkealla syksyn lukulistalla.\nMalcolm Mackay: Lewis Winterin on kuoltava - Glasgow-noir oli alkuun piristävä, mutta kerrontatyyli puudutti loppua kohden.\nNina Hurma: Hatuntekijän kuolema - noiria ja vähän romantiikkaa... ihana!\nStockholm-noir eli Jens Lapidus jäi odottamaan vuoroaan. Ja mitä kaikkia kirjallisia noir-kaupunkeja sitä mahtaa ollakaan... vanha suosikkini James Ellroy tuntui liian synkältä kesähelteille, mutta ehkä kaivan vaikkapa Los Angeles -kvartetin esille syksyn pimeinä iltoina.\nKåre Halldén: Samppanjaruhtinas - shamppanjaa ja Ranska-miljöö - Voilà!\nMarco Malvaldi: Viiden korttipeli - baaritunnelmaa Italiassa\nTäydellisiä kesädekkareita. Ei liikaa raakuuksia, mutta pientä jännitystä ja jopa jotain romanttisia viritelmiä.\nDekkareita vuosikymmenten takaa:\nEllery Queen on hieno, suosittelen.\nGiulio Leoni: Mosaiikkimurha\nMitäpä sitä kaunistelemaan: nämä olivat pettymyksiä.\nLissabon - Robert Wilson: Mitätön murha Lissabonissa\nRooma - Vera Vala: Villa Sibyllan kirous\nLontoo - Pekka Hiltunen: Vilpittömästi sinun\nBarcelona osa 1 - Alicia Gimenez-Bartlett: Petra Delicado ja merkityt tytöt\nBarcelona osa 2 - Antonio Hill: Kuolleiden lelujen kesä\nEdinburgh - Ian Rankin: Henkiin herätettävät\nEniten pidin Edinburghin reissusta (ts. sinne on pakko päästä uudestaan ja pian!), mutta viihdyin hyvin myös Lontoossa.\nTätä uskaltaisin suositella lukijalle, joka ei yleensä dekkareista juuri perusta.\nLuulin, että tämä olisi fiini brittiläinen...\n... mutta fiiniys muuttui tylsyydeksi.\nSuosikkilistalle vilahtivat ainakin Philip Kerr ja Ian Rankin. Molempien pariin aion palata kuluvan syksyn mittaan. Vaikka mukaan mahtui muutama heikompi lukuelämys, jäi tästä dekkarikesästä hyvät muistot. Silti kesä vierähti ohi nopeasti, ja paljon kiinnostavaa jäi lukematta. Kun katselen luettujen listaani, siellä ei ole esimerkiksi ainuttakaan amerikkalaisdekkaria - koko kesä tuli pyörittyä tutulla ja turvallisella vanhalla mantereella. James Ellroy kyllä korjaisi tätä puutetta...\nHaaste päättyy tiistaina 30.9.2014, joten vielä on reilusti aikaa postailla luetuista kirjoista. Teen haasteen aikana luetuista & blogatuista kirjoista yhteenvedon, jonka julkaisen todennäköisesti sunnuntaina 5.10.2014. Jo nyt julkaistujen koosteiden perusteella on selvää, että tänä kesän on luettu ahkerasti dekkareita - luvassa on melkoinen vinkkilista.\nhaastekoonti Rikoksen jäljillä\nMai Laakso 27.9.2014 14.42\nHeinon Kello oli kyllä yksi suosikeistani, sillä tykkään historiasta ja tässä se oli kohdillaan :)\nHatuntekijän kuoleman teki kiinnostavaksi historiallinen ajankohta 20-luku on kiinnostava vuosikymmen.\nMarikaOksa 27.9.2014 15.01\nLuulen, että Heinon uutuudessa oli historiaa liikaa minun makuuni. :) Tuo Hurman uutukainen taas oli juuri minun kirjani, mainiota syysviikonlopun luettavaa.\nJassu / Hurja Hassu Lukija 27.9.2014 14.52\nIhan kunnioitettavan määrän olet sinäkin saanut dekkareita kasaan!\nOlen ottanut listaltasi muistiin mm. Ellery Queenin, Ian Rankin: Henkiin herätettävät (haluaisin kaikki nuo Edgar-palkitut romaanit lukea) ja Philippe Claudel.\nMarikaOksa 27.9.2014 15.08\nNäitä jotenkin vaan kertyi... dekkarit kuuluvat muutoinkin kesääni, ja kun oli tämä haaste, innostuin vielä lisää. :) Hyvät vinkit otit talteen! Minuakin alkoi kiinnostaa Edgar-palkitut, sillä en edes tiennyt moisesta pystistä. Ko. listalta näyttäisi löytyvän kiinnostavaa luettavaa vaikka miten paljon.\nJassu / Hurja Hassu Lukija 30.9.2014 16.12\nEipä tuo lista minullekaan entuudestaan tuttu ollut, mutta tosiaan niin kuin sanoit, hyvältä vaikuttavia kirjoja siellä näyttää olevan :)\nPaula 27.9.2014 15.00\nOletpa lukenut paljon ja monipuolisesti erilaista! Ja kiva, kun luonnehdit omia suosikkejasi. Koosteesi koko haasteesta tulee olemaan mainio lista dekkarien ystävälle. Oma koosteeni on tulossa alkukuussa.\nPaula 27.9.2014 15.01\nSiis alkuviikolla. Tässä kuussa!\nMarikaOksa 27.9.2014 15.14\nKoetin etsiä semmoista luettavaa, joka ehkä muutoin olisi jäänyt väliin kokonaan. Sillä tavoin löytyy monesti yllättävänkin hyviä kirjoja.\nKoko haasteen yhteenvetoa odottelen jo itsekin. Siellä on vinkki poikineen... itsekin olen niitä poiminut kesän postauksista talteen niin paljon, että pärjäisin niiden avulla ensi kesään. :)\nUlla 27.9.2014 16.52\nTein koontini. Kiitoksia kivasta haasteesta. Minulle merkittävin asia oli, että löysin Flavian. Yhdistin koontini Valaan, joka mahtui viimeisenä mukaan.\nMarikaOksa 27.9.2014 17.02\nKiitokset, että osallistuit! Ja onpa mukava kuulla, että löysin jonkin aivan erityisen suosikin. Sehän se on haasteiden parasta antia. :)